Адиб Аҳмад Югнакий (XII—XIII асрлар)\nТуркий адабиётнинг бизга маълум намояндаси машҳур «Ҳибат ул-ҳақойиқ» асарининг муаллифи Аҳмад Югнакий бўлганлигини қайд этиш мумкин. Аҳмад Югнакий ҳақидаги маълумотларни биз XV асрга оид Алишер Навоий, Арслон хожа Тархон ва бошқалар ёзиб қолдирган маълумот ҳамда шоирнинг ўз ёзганларидан биламиз.\nМанбаларда Аҳмаднинг туғилган жойи Югнак деб аталади. Бу номдаги қишлоқлар қадимги Самарқанд атрофи, Фарғона водийси ва Сирдарё бўйларида мавжуд бўлган. Аҳмад онадан кўзи ожиз туғилди. Алишер Навоий бу ҳақда шундай ёзади: «Ҳақ субҳонаҳу ва таоло агарчи зоҳир кузин ёпуқ яратгандур, оммо кўнгил кузин бағоят ёруқ қилғондур». Аҳмад ёшлигидан жуда қобилиятли ва зийрак бўлган.\nУнинг илмий-назарий рисолалар ёзган ёки ёзмаганлиги бизга номаълум. Адиб Аҳмад салоҳиятли шоир ва ахлоқ муаллимидир. Ундан бизгача етиб келган ягона яхлит асар «Ҳибат ул-ҳақойиқ» («Ҳақиқатлар туҳфаси») достони бўлиб, 484 мисрадан иборат. Бу асарнинг бу-гунгача 3 та тўлиқ қўлёзмаси, 2 та айрим парчалари сақланиб қолган. Улардан энг қадимгиси 1444 йилда Самарқандда Улуғбекнинг нуфуз-ли амирларидан Арслон хожа Тархон топшириғига кўра, котиб Зайнул Обилии ибн Султонбахт ал-Журжоний ал-Ҳусайний томонидан уйғур ёзувида кўчирилган. Матн орасидаги оят, ҳадис ва айрим байт-лар араб ёзувида. Асар номи мазкур нусхада «Атабатул ҳақойиқ» («Ҳақиқат эшиклари») деб кўрсатилган. Кейинги нусха уйғур ва араб ёзувларида бўлиб, 1480 йилда Туркистондан Истамбулга бориб қолган истеъдодли котиб Шайхзода Абдураззоқ бахши томонидан кўчирилган. Турк олими Нажиб Осим 1914—1916 йилларда ушбу нусхани топиб, тадқиқ этиб нашрдан чиқарди. Учинчи қўлёзма араб хатида бўлиб, унга Туркия султони Боязид II (1481 — 1512)нинг муҳри босилган. Демак, бу нусха ҳам XV аср охири XVI асрнинг бошида кўчирилган бўлиб чиқади. Асар 14 бобдан иборат бўлиб, биринчи 5 бобини муқаддима қисми деб аташ мумкин. Унда ягона Аллоҳи таолога ҳамд, Расулуллоҳ (САВ) га наът, тўрт улуғ саҳобалар — хўлафойи рошидин мадҳи, амир Муҳаммад Дод-сипоҳсолорбек ва фазилат эгаси Анас ибн Муовияларга бағишланган мадҳиявий сатрлар мавжуд. Муқадди¬ма қисмининг охирида достоннинг ёзилиш сабаби баён этилган. Асар Мовароуннаҳрда ёзилган бўлиши керак, чунки буюк амир Муҳаммад Дод-сипоҳсолорбек турк ва ажам мамлакатларининг ҳукмдори деб улуғланган, араблар эсга олинмаган.\n«Ҳибат ул-ҳақойиқ» асари ёзилган даврда форсий ва туркий достонлар учун умумий бўлган муайян шеърий шакл () ҳали мавжуд эмас эди. Шу сабабдан асарнинг мадҳиявий кириш қисмлари ўша давр араб адабиётига хос бўлган қасида жанридан ижодий фойдаланиб ёзилган. Аммо достоннинг асосий қисми ва хулосаси қадимги туркий оғзаки адабиётида кенг қўлланилган тўртликлар шаклида ёзилган. Шу сабабли достон ҳажмини байтлар (2 сатрли банд системаси) билан ўлчаш тўғри эмас. Аҳмад Югнакий номига «Адиб» сўзи қўшиб айтилиши маълум сабабга эга. У ўзини шоир эмас, балки адаб илми намояндаси деб билади. Унинг достони ҳам туркий элатларга исломий одоб қоидалари, маънавий-ахлоқий камолот сирларидан таълим беришга мўлжалланган. Буни ундаги боб сарлавҳаларидан ҳам англаш мумкин. Биринчи боб (аннавъул-аввал) — «Илм манфаати ва жаҳолатнинг зарари ҳақида» деб аталган. Маълумки, исломнинг илк нозил бўлган оятлари «Иқра!» (яъни, «Ўқи!») деб бошланади ва илмга ташвиқ этиш ислом маънавиятининг муҳим асосларидан бирини ташкил этади. Достон матни орасида пайғамбаримнзнинг «Илм Чин эли (яъни Хитой)да бўлса ҳам, ўрганинг!» деган ҳадислари араб тилида келтирилган ва ушбу фикр туркий тўртликлар шаклида шарҳланган. «Саодат йўли билим билан билинади», дейди Адиб. У билим эгаси бўлган аёл кишини эрлар қаторида кўради, билимсиз эркакни эса аёлдан ҳам заиф билади.\nАлишер Навоий ўз асарида Адиб Аҳмад достониинг ушбу бобидан энг эркин тимсолни келтирган:\nАрслон хожа Тархон туздирган матнда шу сатрлар бироз бршқачароқ жаранглайди:\nЭран курки ақл, ул сўнгакнунг йиллик.\nБилим эгаси вафот этганда ҳам унинг номи боқий қолади, деб хулосалайди шоир, аммо билимсиз киши тиригида ҳам ўлиқдан фарқи йўқдир. Адиб Аҳмад билимсизликни қоралаб яна Расулуллоҳ (САВ) ҳадисларига мурожаат этади: «Тангри ҳеч қачон жоҳилларни азиз қилган эмас». Илм қадрига фақат маърифатли одам етади, нодонга эгир кишини бой этади, илм аҳлини эса араб ҳам, ажам ҳам олқишлайди.\nДарҳақиқат, Адиб Аҳмад яшаган давр, амриқо о.<ими Франц Ро-у гснталь таъбири билан айтганда, «илм тантанаси» даври эди- Адиб Аҳмад минтақа маданиятидаги мислсиз камолот йўлнинг иштирок-чиси эди. Аммо давр мураккаб, ўта зиддиятли ғам эДи- Бу ҳолат илк |уркий пандноманинг кейинги боблари мундарижсида ўз аксини топган. Иккинчи боб «Тилни тийиш ва бошқа одоблар ҳақида» деб номланади. Бу бобдаги машҳур сатрлар:\n«Тилинг бекта тутғил тишинг синмасун, қали чиқса бекта, тишингни сийур».\nАлишер Навоийнинг Адиб Аҳмад ҳақида ёзганларида бироз ўзгар-ган ҳолда такрор этилади. Адиб фикрича, киши бошига ҳар қандай иш тушса, тили туфайли содир бўлади, баъзилар яхшилик кўради, баъзилар афсус чекади. Аҳмоқ одамнинг тили — душмани, кўп ки-шиларнинг тили туфайли қони тўкилди. Адиб Аҳмад беҳудагўйлик ва ёлғон сўзлашни қаттиқ қоралайди. Сўзнинг тўғриси ва қисқаси яхши деб ҳисоблайди. Боб давомида сир сақлашнинг муҳимлиги таъ-кидланади, «ҳатто яқин дўстингдан ҳам эҳтиёт бўл»— дея огоҳлан-тиради шоир. Бундай огоҳлантиришлар замонанинг қалтислигани эслатиб турарди. Учинчи боб ҳам шунга мувофиқ «Дунё ҳолатлари-нинг ўзгариб туриши ва дунё аҳлида вафо камлиги ҳақида». Адиб Аҳмад ўз асарини кексалик чоғида ёзганлиги ушбу боб мазмунидан сезилади. Адиб дунёнинг ўткинчилиги, киши умрининг елдек ўти-ши, обод ўлкалар хароб бўлиб, доноларнинг купи дунёни тарк этга-нини афсус билан қайд этади. Дунё бир қўли билан кишига асал тутса, иккинчи қўли билан оғу тутади.\nШу сабабли «егулигинг ва кийгулигинг бор бўлса, кўп ҳам мол-дунё йиғишга ружу қўйма», дейди Адиб.\n«Ҳибат ул-ҳақойиқ» асари асосий қисмининг кейинги 4—7- боблари ҳам инсонларнинг юксак фазилатларини таърифлаш, нуқсонларини қоралашга бағишланган. Уларда саховат, қўли очиқлик, та-возеъ, инсонларга меҳрли бўлиш, вафоли, шавкатли, ҳалим табиатли, кечирувчан, камтар бўлиш тарғиб қилинади, бахил ва очкўз-лик, молпарастлик, ғазабнок ва такаббурлик, риёкорлик, бесабрлик, зулм ва зўравонлик, сафсатабозлик қаттиқ қораланади. Асар бошдан оёқ тавҳид эътиқодига таянади, муаллиф фикрлари Аллоҳ таолонинг муборак оятлари, Расулуллоҳ (САВ)нинг ҳикматли ҳадис-лари билан далилланади. Туркий тилда битилган шеърий матн ора-сида қатор оятлар, 20 дан ортиқ ҳадисларнинг асл арабий матни келтирилган, улар туркийда шеър воситасида шарҳ этилган. Умуман олганда, «Ҳибат ул-ҳақойиқ» тил жиҳатидан жуда қадимий, аммо асрлар давомида кўп кўчирилиб, котиблар томонидан тушуниш қийин жумлалар соддалаштирилган, кейинги асрлар тил унсурлари асарга анча таъсир кўрсатган. Достоннинг илмий-танқидий матнлари 1951 йилда туркиялик олим Рашид Раҳмат Арат, 1972 йилда узбек олими қозоқбой Маҳмудов, кейинчалик қозоғистон олимлари томонидан турли қўлёзмаларни чоғиштириб тайёрланди ва чоп этилди. Бу нашр-лар барчаси XV—XVI асрлар матнига таянади, чунки қадимийроқ қўлёзмалар сақланиб қолмаган. Достоннинг барча мавжуд қўлёзмаларида асл муаллиф матни охирида илова қилиб, бир номаълум котиб (ёки шоир) ва Амир Сайфиддин (шоир Сайфий)нинг алоҳида тўртликлари ҳамда Арслон хожа Тархоннинг 10 байтли маснавийси илова қилинган. Бу шеърий иловалар кейинги асрларда қўшилган бўлиб, тил хусусиятларига кўра ҳам Адиб Аҳмад асаридан фарқ қилади. Улар мазмуни асосан достон муаллифини таъриф этиш, унинг ҳаёти ва ижоди ҳақида қўшимча маълумотлар беришга қаратилган. Арслон хожа Тархон Адиб Аҳмад асарини «қашқарий тил била» ёзилган дейди, аммо муаллифнинг ўзи — «Анин уш чиқардим бу туркий китаби деб» ёзган эди. Демак, VI—VII асрларда шаклланиб бўлган умум-минтақа туркий тилини Адиб Аҳмад даврида «туркий» аташган бўлса, кейинчалик маданий-адабий марказ қорахонийлар пойтахтига кўчгач, уни «кошғарий» тил деб аташ расм бўлган ва Улуғбекнинг амири ушбу кейинги атамадан фойдаланган. Умуман Адиб Аҳмад достони тил хусусиятларини Култегин, Тунюқуқ, Билка қоон битиклари билан қиёслаб ўрганиш туркий маданият такомилини тўғри англаб етишда катта аҳамият касб этган бўлур эди.\nИлк мутафаккирлардан бўлмиш Адиб Аҳмад Мовароуннаҳр ва Хуросонда туркий элатлар маданиятини юксалтиришда катта хизмат қилди. XI—XII асрларда ижод этган Маҳмуд Кошғарий, Юсуф Хос Ҳожиб, Аҳмад Яссавий каби нафақат узбек халқи, балки бутун турк олами, ҳатто ислом минтақасининг буюк алломалари ичида Адиб Аҳмад муҳим ўрин эгалайди. Алишер Навоий у ҳақда шундай ёзади: «Хейли элнинг муқтадоси эрмиш. Балки аксар турк улусинда ҳикмат ва нуқталари шоедур (Кўпгина эл унга иқтидо қиладилар, яъни эргашадилар. Унинг ҳикматли сатрлари ва нозик ишоралари аксарият туркий халқлар орасида тарқалгандир). Асосан маснавий шаклида ёзилган «қутадғу билик» асарида юзлаб туркий тўртликлар учрайдики, вазн ва қофияланиши, баъзан мазмуний йўналиши айни Адиб Аҳмад достонидаги тўртликлар кабидир. Аҳмад Яссавий ҳикматларида ҳам мувофиқ жойлари йўқ эмас.\n«Ҳибат ул-ҳақойиқ» асари Узбекистонда кенг ўрганилиб, ўзбек адабиёти тарихи дарсликларига киритилган.


Тушда анор кўрса нима бўлади - Туш таъбири\nТушда анор кўрса нима бўлади\n16.09.2018 16.09.2018 tabiriSoNNik\nТушда анор кўрса\nТушда анор кўрса- тушда анор кўриш мавсумида кўрилса, мол-давлат ва аёл киши деб таъбир қилинади. Тушда нордон анор кўриш қайғу, хафагарчиликка, ғамга ботишга ишорадир. Туш кўрувчи мавсумидан ташқари кўрилган ширин анор ҳам касаллик ҳам хафагарчилик ҳамдир.\nТушда анор кўрса нимани билдиради.\nТушда анор кўриш пул, даромат деб ҳам таъбир қилинади. Тушида анор сотганини кўрган киши дунёни охиратдан устун қўяди. Тушда анор дарахтини кўриш диндор, бадавлат киши, деб таъбир қилинади. Тушунгизда сизга анор тиконлари ктрганини кўрсангиз гуноҳ ва фаҳш ишлардан қайтаради.\nАгар туш кўрган киши амалдор, бой киши бўлса, душманларидан устун келади, улар унга тенг кела олмайди. Агар туш кўрувчи савдогар бўлса, савдоси, ишлари юришиб кетади. Агар сиз тушунгизда анор дарахтини кесаётганингизн кўрсангиз қариндош-уруғ, яқин биродарлариз билан алоқани мустаҳкамлаш зарурлигига ишора, огоҳлантиришдир.\nНимага тушга анор киради. Базибир таъбирчилар тушга кирган анор кўзёш тўкилиши, қайғу ғамни англатади дейишади; демак, туш кўрувчи бирон нарсадан хафа бўлиб йиғлайди.\n21-аср туш таъбирида-тушда анор яхшилик рамзи. Сизни атрофдагиларингиз сиздан шубхаланаётган шубхадан халос бўлдингиз. Тушда анорни йесангиз унда сиз вада килинган нарса амалга ошади. Анорни сотиб олиш эса-қайғуга. Анор дарахтини ўриш ким биландир уришасиз.\nБу туш яхши ва шу билан хам ёмонликни англатади. Бунга фақат тушни эслаб туғри таъбир килинса бўлди. Тушда анор кўриш-биринчи анор кимматбахо тошми ёки мева анорми шуни билиб олиш керак. Тушдаги кимматбахо анор тош бу сизни оғир босиқлигингиз хақида. Агар тошни топиб олсангиз ёки сизга совға қилишса бу яхшиликка.\nКимматбахо анор тош бу ўз ишингизни бемолол кийинчиликсиз амалга оширар экансиз. Агар туш мева анор хақида бўлса унда бир неча хил таъбирлар бор. Бази бир таъбирда тушда анор йейиш омад келтиради дейишади. Бундай туш кўрганлар атрофдагиларни лол колдиришади.\nАгар анор хали пишмаган нордон бўлса қандайдир кийинчилик етишига ишора. Анорни дарахтдан узуб олиш мансабдор тамонида ёрдам оласиз. Яъна бир қанча талқинларда анорни йейиш яхши унсон билан учрашиш ҳам дейилади(севги бобида).\nТушда айиқ кўрса нимани билдиради\nТушда арслон кўрса


№ 21 дан: 08.03.2017\n8 март — Халқаро хотин-қизлар куни\nМиллат келажаги сизнинг қўлингизда!\nДунёда ота-она қолдирган меросдан-да устун бир хазина борки, у — ҳунар деб аталади. Битмас-туганмас, ҳеч адоғи кўринмас деган иборалар айни шу хазинага берилган нисбатдир. Чиндан ҳам инсон бирор касб-ҳунарнинг бошини тутиб, астойдил меҳнат қилса, рўзғори бут, дастурхони тўкин бўлади.\nБундан 60 йил олдин, қўлимга игна-ип олиб, зардўзлик корхонасида иш бошлаганман. Оз эмас, кўп эмас 44 йил шу жойда меҳнат қилдим. Фаолиятимнинг асосий қисми мустабид тузум даврига тўғри келди. Ҳар бир нарса ўлчоғлик, ҳар бир ҳаракат назоратда бўлган ўша даврларда корхона буюрт¬масидан ташқари бирор мижоз учун мустақил равишда буюм тайёрлашга ҳеч бир ҳунарманднинг ҳаққи йўқ эди. Давлат топшириғи асосидагина буюртма қабул қилинар, зардўзлик маҳсулотлари ўлчаб берилар, иложи борича тежаб ишлатиш талаб қилинарди. Бугун халқ амалий санъати турларини ривожлантириш, уста ҳунармандларнинг маҳоратини камол топтириш учун давлатимиз томонидан барча шароитлар муҳайё қилинган. Ён-атрофга назар солсангиз, ҳунарли, касбу-корли кишининг тўкин, фаровон турмуш кечираётганига гувоҳ бўласиз.\nНафақада бўлсамда ҳаётим мазмунига айланган зардўзлик билан мунтазам шуғулланаман. Ҳавасманд ёшларга ҳунар ўргатишда давом этяпман. 600 дан ортиқ шогирд етказдим. Истиқлол йилларида ўз қўлларим билан яратган миллий буюмлар дунёнинг номдор музейлари, кўргазмаларидан жой олгани, юртимиздаги маданият кошоналарининг дурдона намунаси сифатида сақланаётганини ўйласам, тўлқинланиб кетаман. 1995 йилда Президент фармонига кўра, Ўзбекистон Қаҳрамони унвонига сазовор бўлдим.\nТурмуш ўртоғим билан фарзандларни вояга етказиб элга қўшдим. Невара, эвараларга бош бўлдим. Ортга назар ташлаб, 78 йиллик умрим зое кетмаганидан қувонаман.\nБугун давр ўзгача, хотин-қизларимизнинг қарашлари ўтли, қадамлари дадил, юракларида умид ва фахр. Юрт учун астойдил меҳнат қилган кам бўлмаяпти. Президентдан рағбат, ҳукуматдан мадад кўраётган аёллар бугун депутат, сенатор, маданият ва фан арбоби, қаҳрамон...\nБироқ, гуруч курмаксиз бўлмайди. Баъзан турмуш, рўзғор важидан хорижга иш излаб кетаётган аёллар, сингилларимизни кўриб, кўнглим ғашланади. Ўйлаб кўрайлик. Қирғинбарот жанглар бораётган пайтда далага чиқиб меҳнат қилган, сандиғидаги мерос зеб-зийнатгача "ғалаба учун", деб бериб юборган, пахтали нимчасини жангдаги эр йигитларга тортиқ қилиб, ўзи бўз кўйлакда, бир тишлам зоғорага зор қолган аёллар бизнинг оналаримиз, момоларимиз, опаларимиз, бир сўз билан айтганда — ўзбекнинг сабр-бардошли аёллари эмас эдими? Бундай фидокорлик, матонат, ғурур сизу бизга бегона эмас. Зеро, ҳар қандай миллат қиёфасини аёлларининг даражаси белгилашини унутмаслигимиз лозим. Шундай экан, муҳтарама опа-сингилларимизга бир сўзни таъкидлайман: қаддингизни, қадрингизни баланд тутинг, заковатли, маърифатли ва маънавиятли бўлинг! Чунки миллат келажаги, тақдири сизнинг қўлингизда!\nНафосат ва гўзаллик байрами — Халқаро хотин-қизлар куни муборак бўлсин! Бахтингиз йўллари мунаввар бўлсин!\nМуяссар ТЕМИРОВА, Ўзбекистон Қаҳрамони.\nҲаётимиз гули, жамиятимиз таянчи\nСанам ЖУМАЕВА, вилоят Кенгаши депутати, фермер:\nИстиқлолнинг олдимизга қўйган вазифалари фақат эзгулик билан боғлиқлиги учун бўлса керак, унинг имконлари туфайли хотин-қизларимизнинг фаоллиги йил сайин ошиб, давлат ва жамият бошқарувида, ижтимоий-сиёсий ҳаётимизда фаол иштирок этишаётганига ҳар қадамда гувоҳ бўляпмиз. Аёл — раҳбар, аёл — тадбиркор, аёл — фермер... Бугун уларнинг жамият фаровонлиги йўлидаги фаол иштироки, иқтидори ва сало¬ҳиятини кўриб фахрланасан, киши. Қанчадан-қанча опа-сингилларимиз хотин-қизлар ¬манфаатларини ҳимоя қилиш, оналик ва болаликни асраш ишлари, таълим-тарбия, маданият ва илм-фан соҳаларида, соғлиқни сақлаш тизими, ишлаб чиқариш тармоқлари, қишлоқ хўжалигида ўз ўрни, позициясини намоён этишмоқда.\nАсли касбим иқтисодчи. 25 йил Пешкў матлубот савдо идорасида ҳисобчи бўлиб ишлаганман. Эл қатори кун кўрганмиз. Истиқлолнинг илк йилларида ерга меҳр қўйдим. Бир тутам далада оила аъзоларимиз билан сабзавот етиштириб, деҳқончиликни бошладик. Бугун ўша 1,5 гектарлик ер билан бошланган деҳқончилик "Малишояк" кўп тармоқли фермер хўжалиги сифатида бўй кўрсатди. 50 гектар майдоннинг 30 гектарида пахта, 14 гектарида буғдой етиштиряпмиз. Қолган жойларда сабзавот, пилла, боғ, чорбоғ, чорвачилик ва балиқчиликни йўлга қўйганмиз. Ҳар йили буғдойдан 70-80 центнер, пахтадан 35-37 центнер ҳосил олиб, режани ортиғи билан бажаришга муваффақ бўлаяпмиз.\nМеҳнат қилган кам бўлмас экан. Аввалига Пешкў туман, кейинчалик вилоят Кенгаши депутатлигига сайландим. Ҳам-қишлоқларим қишлоқ фуқаролар йиғини раислигини менга ишониб топширишган. Узоқ йиллардан бери "Истиқбол" ҚФЙ раиси бўлиб фаолият юритяпман. "Навбаҳор", "Валфажир", "Боғимусо" МФЙ ҳамда Кўсравон ва Малишояк қишлоқлари жойлашган мазкур ҳудудда 3695 та хонадон бўлиб, 14900 нафар аҳоли истиқомат қилади. Қишлоқ фуқаролар йиғини идораси менинг "биринчи уй"им десам хато бўлмас. Бу уйнинг ташвишу қувончлари ўзига етарли: ёшлар ва хотин-қизларни иш билан таъминлаш, вояга етмаганларнинг бўш вақтини назорат қилиш, тўйларни ихчам ўтказиш, йигит-қизларни "оммавий маданият" ва бош¬қа ёт ғоялар таъсиридан асраш сингари бир-биридан муҳим вазифаларни адо этишга ҳам вақт, ҳам куч топиш керак.\nАйни пайтда ҳам депутат, ҳам фуқаролар йиғини раиси сифатида ҳам¬қишлоқла¬рим¬нинг турмуш шароитларини янада яхшилаш, ҳудудимизни бундан-да файзли, шинам, обод этишга ҳисса қўшаётганимдан хурсандман.\nАёл — жамият гултожи. Шундай экан, хотин-қизларга қарата ҳамиша фидойилик, садоқат ва меҳр-муҳаббат тимсоли бўлиб қолайлик, дегим келади. Биз — хотин-қизларга билдирилаётган ишонч, ҳурмат ва эътибор доим олдинга интилишга, ўз устимизда ишлашга ундайди.\nГули ТОЙИРОВА, "Оила" илмий-амалий маркази вилоят бўлими раҳбари:\n—Оила бахт-саодат ошёни, инсон камолотининг бешиги, дунёдаги ¬жамики эзгу умидларнинг олтин калитидир. Барча олижаноб ҳаракатларимизнинг негизида, эзгу ниятларимизнинг марказида фарзандларимизни ҳам жисмоний,ҳам маънавий жиҳатдан соғлом қилиб ўстириш, уларнинг бахту саодати, фаровон келажагини кўриш, бир сўз билан айтганда, мустаҳкам оила соҳиби бўлишдек мақсад мужассам.\nХалқимиз учун муқаддас саналган оила асосларини янада мустаҳкамлаш, хонадонларда тинчлик-хотиржамлик, аҳиллик ва ўзаро ҳурмат муҳитини яратиш, маънавий-маърифий ишларни аниқ мазмун билан тўлдириш аввало оилавий ажримларнинг олдини олишга хизмат қилади. Оилавий қадриятларни сақлаш ва мустаҳкамлашда оиланинг роли ва аҳамиятини ошириш мақсадида вилоят "Оила" илмий-амалий маркази томонидан ўтган йил мобайнида ўтказилган тарғибот-ташвиқот тадбирлари, бажарилган амалий ишлар ҳам айни мақсадларга қаратилди.\nЧунончи, мустаҳкам оилаларни барпо этиш, ўзаро ҳурматга асосланган оилавий қадриятларни тараннум этиш мақсадида ташкил қилинган "Соғ¬лом оила — мустаҳкам оила", "Оила аъзоларининг ҳуқуқий билимини ошириш — оила барқарорлиги омили" шиори остидаги давра суҳбатлари, "Оила мустаҳкам — қўрғон" деб номланган ҳамкорлик тадбирларига 3000 нафарга яқин аҳоли, хусусан, хотин-қизлар жалб қилинди. Оила ва она-бола саломатлигини муҳофаза қилиш ҳамда аҳоли орасида репродуктив саломатликни кенг тарғиб қилиш мақсадида ҳудудларда "Соғлом ва мустаҳкам оила — ёрқин келажак гарови" шиори остида тиббий кўрик ташкил этилди. "Отам, онам ва мен — оилавий спортчи" номли оилавий спорт мусобақалари ўтказилди. "Оила — муқаддас даргоҳ" мавзусида иншолар танлови, мустаҳкам оила тамойилларини тарғиб этишга қаратилган "Энг намунали уй бекаси бўламан", "Меҳрибон қайнона", "Соғ¬лом оила — соғлом келажак" кўрик танловлари ташкил этилди.\nШунингдек, марказимизнинг психологик ёрдам бўйича волонтёрлар гуруҳи билан биргаликда 50 нафарга яқин оилаларда яраштириш ишлари олиб борилди. Оилавий ажримлар энг кўп кузатилаётган ҳудудларда "Оилавий муносабатлар" мавзусида махсус сўровнома ўтказилди.\nМарказимиз ташаббуси билан чоп эттирилган "Мустаҳкам оила сир-асрорлари" номли қўлланма бутун республика миқёсида оммалаштирилди.\nОбодлик, фаровонлик, маънавий юксалишлар даври бўлиб кириб келган Халқ билан мулоқот ва инсон манфаатлари йилида марказимиз вазифалари кўлами янада кенгайди.\nКелгусида қатор ташкилотлар билан ҳамкорликда оилалар барқарорлигини таъминлаш, жамиятда умумэътироф этилган анъана ва қадриятларни асраб-авайлаш ҳамда янада бойитишда ибратли оилалар тажрибасини оммалаштириш, ёшлар ўртасида оила қадрияти, маданиятини тарғиб қилиш, уларни оилавий ҳаётга тайёрлаш ва ёш оилаларни ижтимоий-маънавий қўллаб-қувватлашда ўзаро ҳамкорликни такомиллаштириш сингари муҳим вазифалар белгиланган.\nШахди ўктам, бахти бекам\nҲозир вилоят прокурорининг катта ёрдамчиси сифатида фаолият олиб бораётган Дилноза Қандаҳорова Шофиркон туманидаги 17-умумтаълим мактабида ўқиб юрган кезларидаёқ келгусида қайси касб эгаси бўлиш ҳақида қатъий қарорга келган эди.\nОтаси Саттор ака қизининг ўт¬кир билими, кенг дунёқараши, ўктам ва қатъиятли нигоҳларида бўлажак ҳуқуқшуносни тасаввур қилгани боис унга шу касбни танлашни маслаҳат берган эди. Д.Қандаҳорова 1995 йил мактабни аъло баҳоларда тугатгач, Тошкент давлат юридик институтига ўқишга қабул қилинди. 1999 йил олий ўқув юртини имтиёзли диплом билан тамомлаб, илк фаолиятини Бухоро шаҳар, Ф.Хўжаев туман прокуратурасида иш ўрганувчи сифатида бошлади.\n—Прокуратура органлари ходимларининг иши катта масъулият, фидойилик, ҳалолликни талаб қилади, — дейди Д. Қандаҳорова биз билан суҳбатда.—Ҳам рўзғор юмушлари, ҳам қонунийликни таъминлаш масъулиятини тўла, кўнгилдагидек адо этишнинг ўзи бўл¬майди. Турмуш ўртоғим ва қай¬нона-қайнотамнинг қўллаб-қувватлашлари сабаб барча вазифаларимни ўз вақтида бажаришга куч топа олдим. Чин маънода оилавий бахтга эришдим. Турмуш ўртоғим билан уч нафар ўғил-қизни тарбиялаб, вояга етказ¬япмиз. Келажакда уларнинг юрт корига камарбаста, ўзи танлаган касбнинг етук мутахассиси бўлиб етишишига умид боғлаганмиз.\nПрокуратура ходимлари зиммасидаги масъулият залвори ниҳоятда оғир. Қабул қилинаётган ҳар бир қарор замирида инсон ва унинг тақдири ётади. Зеро, одамлар ҳамма нарсага чидаши мумкин, бироқ адолатсизликка ҳеч қачон чидай олмайди. Д.Қандаҳорова ҳам ўзига юклатилган вазифани масъулият билан бажариш, ҳар бир масалани етти ўлчаб бир кесган ҳолда ҳал этишни фаолиятининг бош мезонига айлантирди.\nУ 2001-2002 йилларда Когон шаҳар прокурорининг катта ёрдамчиси, кейинчалик ¬вилоят прокурорининг судларда фуқаролик ишлари кў¬рилишида прокурор вако¬латини таъминлаш бўйича катта ёрдамчиси, вилоят прокуратураси бўлим прокурори сингари масъулиятли вазифаларда фаолият юритди. Айни вақтда вилоят прокурорининг матбуот хизмати бў¬йича катта ёрдамчиси лавозимида сидқидилдан меҳнат қилмоқда. Касб пилла¬поя¬ларидан бирма-бир юқо¬рилар экан, у ҳар бир му-ваффақияти замирида устозларининг хизматлари беқиёс эканини фахр билан тилга олади.\n—Мубина Ғаниева (жойлари жаннатда бўлсин), Зулайҳо Худойбердиевалардан ҳам ҳаётий, ҳам касбий билимларни ўргандим, — дейди лав¬ҳамиз қаҳрамони.—Уларнинг панду насиҳатлари мен учун ҳали-ҳануз дарсхона. Айниқса, Мубина опанинг "Бу соҳада ярим юрак, ярим кўнгил билан ишлаб бўлмайди. Юракни ҳам, кўнгилни ҳам бутунича қилаётган ишингга бағишлашинг керак", деган ибратли ўгитларини фаолиятимда ҳамиша қўллашга ҳаракат қиламан.\nДилноза Қандаҳорованинг интилиш ва изланишлари, меҳнатлари ўз эътирофини топди. У 2006 йилда "Ўзбекистон Республикаси мустақиллигига 15 йил" эсдалик нишони, 2014 йилда Президент Фармонига кўра "Шуҳрат" медали, 2017 йилда "Ўз¬бе¬кис¬тон Республикаси прокуратурасига 25 йил" кўкрак нишони билан тақдирланди. Шу йилнинг февраль ойида адлия маслаҳатчиси мақомига эришди.\n—Жамиятда адолат барқарор бўлишида прокуратура органларининг ўрни катта,—дейди Дилноза Қандаҳорова.—Соҳа фаолиятини халқаро талаблар да¬ража¬сида қайта ташкил қи¬лишда кўплаб ижобий натижаларга эришилмоқда. Бир вақтлар прокурорни "қораловчи", прокуратурани жазоловчи орган сифатида билган одамлар бугунги кунда прокуратура ҳуқуқларни қонун йўли билан муҳофаза этувчи идора эканлигини яхши билишади. Қонун устуворли¬гини таъминлаш, қонунийликни мустаҳкамлаш, фуқароларнинг ҳуқуқ ва ман¬фаатларини ҳимоя этиш, жиноятчилик ҳамда ҳу¬қуқбузарликлар олдини олиш борасида тизимдаги ҳар бир ходим зиммасига устувор вазифалар юклатилган. Ана шу муҳим жараёнларнинг бевосита иштирокчиси си¬фатида келгусида зиммамдаги вазифани шараф билан адо этиш, Ватан олдидаги бурчимни масъулият билан бажаришга бор куч ва имкониятим билан ҳаракат қиламан.\nСаҳифани "Бухоронома" мухбири Дилдора ИБРОҲИМОВА тайёрлади.


Гулнора Каримова: Озодликнинг нархи 1,2 млрд ми ? - UzNews.uz\nГулнора Каримова: Озодликнинг нархи 1,2 млрд ми ?\n23 июнь куни Instagram ижтимоий тармоғида Гулнора Каримованинг қизи Имон Каримова томонидан гўёки онасининг саҳифасидан, дея эътироф этилган ҳолда ичида бир қанча ёлғон далилларга эга мурожаатнома эълон қилинди.\n2019 йилнинг 23 июнь куни Instagram ижтимоий тармоғида Гулнора Каримованинг қизи Имон Каримова томонидан гўёки онасининг саҳифасидан, дея эътироф этилган ҳолда ичида бир қанча ёлғон далилларга эга мурожаатнома эълон қилинди. Унда халқдан кечирим сўраш баробарида Гулнора “маҳаллий активлари ҳисобидан” 1,2 миллиард доллар “аллақачон республика бюджети учун хизмат қилаётгани”ни таъкидлаган. 25 июндан бошлаб эса бир қатор ўзбек эстрадаси юлдузлари ўзларининг саҳифаларида унинг оиласи бағрига тезроқ қайтишини тилаб постлар ёза бошлади.\nЭнди ў-ўзидан савол туғилади: қандай 1,2 миллиард долларлик активлар ҳақида гап кетмоқда? Биринчи Президентнинг тўнғич қизи маблағларини доллар, евро ёки сўмда республика банкларида сақлаганига ишониш жуда қийин. Ахир 2017 йилда Бош прокуратура расмий сайтида эълон қилинган маълумотларда 2015 йилда 5 йиллик қамоқ жазосини олган Каримованинг барча мол-мулклари ва ҳисоб рақамлари Ўзбекистон ҳудудидан ташқарида эканлиги қайд этилган. Ана шу жойида Гулноранинг халққа тавбанома шаклида қилган мурожаатидаги асосий ёлғон кўзга ташланади.\nМавжуд ҳаққоний маълумотлар бўйича Гулнора Каримованинг Ўзбекистондаги маҳаллий активлари 50 млн долларгача боради холос. Аммо асло 1,2 млрд доллар эмас.\nЯна бир жиҳат: бюджетнинг даромадлар тўғрисидаги қайси моддасига кўра бу каби киримлар амалга оширилмоқда? Шу каби моддалар ва бюджетдаги тегишли суммалар ўзи борми? Каримова озод қилинган тақдирда унинг давлат ва халқ манфаатларига зид тарзда келтирган умумий қиймати 3,7 триллион сўмлик зарари қисман бўлмаса ҳам қайтарилса, омма олдида очиқланадими?\nҲозирда фақатгина унинг швейцариялик адвокати Грегуар Манжа кўплаб апелляциялари билан Швейцариянинг Ўзбекистонга қайтармоқчи бўлаётган 686 млн долларга монеълик қилаётгани, бунинг устига Ўзбекистонда амалга оширилиши даргумон бўлган “2 та оғир жарроҳлик амалиётига эҳтиёжи борлиги”дан билса бўладики, Каримова хоним Ўзбекистонда қолмоқчи эмас. Бу унинг 131 ва 555 млн доллар маблағни қайтариш ҳақида гап очмасдан, аксинча, Бош прокуратуранинг собиқ ходими Шавкат Умурзоқовга айбловлар қўяётганидан тушунарли.\nЯна бир ҳақли савол туғилади: Бош прокуратуранинг, 2017 йилда очиқлаган тергов маълумотлари бўйича Гулнора Каримова 12 йил давомида 51,1 миллиард сўмлик активларга эгалик қилган уюшган гуруҳни назорат қилган эди. Унинг ушбу жинояти тақдири нима бўлади?\nУмуман, шоу-бизнес вакиллари ва Гулноранинг тарафдорлари истаётганидек, унинг озодликка чиқиши халққа бирор манфаат олиб келадими ўзи? Йиллар мобайнида коррупция кетидан мустаҳкам қилиб қурилган миллионлаб, миллиардлаб маблағлар “империяси”ни ўз манфаати йўлига “сафарбар қилган” хонимнинг тавбаси кетидан махсус шартлар асосида озодликка чиқиши мавжуд суд-ҳуқуқ тизимини топтамайдими?\nУмуман олганда бу Каримованинг фарзандлари томонидан илгари сурилаётган биринчи ташаббус эмас. Бундан аввал ҳам 2018 йилнинг декабрида унинг ўғли кичик Ислом Каримов Инстаграм саҳифасида "Мамлакатимизнинг янги раҳбарияти ташаббусига кўра кўплаб янги лойиҳалар амалга ошириляпти ва улар Ўзбекистонга яхшироқ келажакни таъминлайдиган қудратли базани қуришга имконият беради. Шунинг учун онам молиявий ва жисмоний томондан қўлидан келганича мамлакатдаги янги ўзгаришларни қўллаб-қувватлашга қарор қилди", - деб ёзган баёнотида онаси ўз умри давомида нимаики йиққан бўлса, буни ўзи учун қилмагани, ҳамда мамлакатдаги жараёнларга "молиявий ва жисмоний" ёрдам беришга ваъда беришини маълум қилган эди. Бироқ жамоатчилик ёки расмийлар томонидан унга ҳеч бир изоҳ берилмаган ва натижада 2019 йилнинг бошларида энди Имон Каримова ўзининг саҳифасида гўёки Лондондан туриб уйидаги кузатув камералари воситасида онасини прокуратура ходимлари куч ишлатган ҳолда олиб кетишаётгани акс этган лавҳаларни сиздирган эди. Шундан билиш мумкинки, фарзандлари воситасида Гулнора Каримова бир неча марта ўзининг қанчалик қийноқ ва азобларда яшаётганини важ қилган. Энг қизиғи, ҳар гал ушбу ҳолатлардан сўнг унинг швейцариялик адвокати мижози ҳолидан ўзининг Твиттер саҳифаларида “хабар олган”.\n2013 йилдан буён катта саҳналардан четда турган Гулнора Каримованинг фарзандлари ижтимоий тармоқларда илгари сураётган мурожаатномалар, таъкидлар, талаблар, таклифлар, танқид ва айбловлар қанчалик асосга эга? Миллион, миллиардлаб маблағларни халқ ва давлат манафаатларига зид тарзда ўмарган хонимнинг озодлигидан кимга фойда бор ўзи? Бизнингча, фейк аккаунтлар орқали юзага келтирилаётган тартибсиз талаблар кетма-кетлиги, бир-бирини инкор этувчи далилларнинг шубҳалилиги воқеани тўла очиқланишини тақозо этади.


Ислом тараққиёт банкининг Тошкент анжумани\nПойтахтимизда Ислом тараққиёт банки Бошқарувчилар кенгашининг 46-йиллик йиғилиши бўлиб ўтмоқда.\n– Банкнинг йиллик анжумани Тошкентда ўтказилиши ўзига хос рамзий маънога эга. Биз буни Ўзбекистоннинг ислом дунёси ривожига қўшган ҳиссаси, шунингдек, мамлакатда сўнгги беш йил давомида олиб борилаётган изчил ислоҳотларнинг эътирофи, деб ҳисоблаймиз, – деди давлатимиз раҳбари\nМаълумки, Ислом тараққиёт банки гуруҳи 1973 йил ташкил топган. Бош қароргоҳи Саудия Арабистонининг Жидда шаҳрида жойлашган. Бугунги кунда банкка 57 та давлат аъзо бўлиб, устав жамғармаси 150 миллиард долларга тенг.\nБанкнинг асосий фаолияти иқтисодиётнинг стратегик тармоқларида йирик инфратузилма ва ижтимоий аҳамиятга эга лойиҳаларни молиялаштиришдан иборат.\nИТБнинг Бошқарув кенгаши асосий орган бўлиб, бир йил Жидда шаҳрида ва кейинги йил эса аъзо давлатларнинг бири ҳудудида ўтказилади.\nБанк Бошқарувчилар кенгашининг 2021 йилдаги йиллик анжумани 2-4 сентябрь кунлари Тошкент шаҳрида бўлиб ўтмоқда. Унда иштирок этиш учун ИТБ гуруҳига кирувчи мамлакатлардан вазирлар ва юқори лавозимли шахслар, халқаро ташкилотлар раҳбарлари, шунингдек, 2 мингдан ортиқ йирик бизнес вакиллари, экспертлар, оммавий ахборот воситалари ходимлари Ўзбекистонга келган.\nАнжуманда COVID-19 пандемиясидан сўнг ИТБга аъзо мамлакатларда ижтимоий-иқтисодий барқарорликни таъминлаш масалаларини муҳокама қилиш кўзда тутилган. Бундан ташқари, саммит доирасида иқтисодиёт, барқарор ривожланиш, соғлиқни сақлаш, аъзо давлатларда илм-фан, технологиялар ва инновациялар экотизимини қўллаб-қувватлаш, ислом молияси мавзуларида шўъба мажлислари, қатор учрашувлар ўтказилади.\nДавлатимиз раҳбари коронавирус пандемиясининг иқтисодий ва ижтимоий оқибатларини енгиб ўтиш масалаларига тўхталди. Мамлакатимизда инқирозга қарши ишлаб чиқилган чораларни ўз вақтида қўллаб-қувватлагани учун Ислом тараққиёт банкига миннатдорлик билдирди.\nМинтақамизда савдо-иқтисодий алоқаларни кенгайтириш, Марказий ва Жанубий Осиё мамлакатларини ўзаро боғлиқлигини кучайтириш, янги транспорт йўлакларини ривожлантириш борасидаги ишлар қайд этиб ўтилди.\nКоронавирус пандемиясидан кейинги даврда аъзо мамлакатлар иқтисодиётлари ривожланишига инновацион тус бериш муҳимлиги таъкидланди. Жумладан, Ислом тараққиёт банкининг фан, технология ва инновациялар жамғармаси имкониятларидан тўлиқ фойдаланиш, қишлоқ хўжалигига илғор ишланмаларни жорий қилиш орқали озиқ-овқат хавфсизлигини таъминлаш, қайта тикланадиган энергия ва экологик технологияларни кенг қўллаш айниқса долзарбдир.\n– Ислом тараққиёт банки Бошқарувчилар кенгашининг 2021 йилги анжуманига юқори даражада мезбонлик учун Ўзбекистон Президенти Шавкат Мирзиёев Жаноби Олийларига чуқур миннатдорлик билдираман. Мураккаб пандемия даврида бундай йирик анжуманларни ўтказиш осон эмас. Жаҳон соғлиқни сақлаш тизими инқирози шароитида йиллик учрашувимиз замонавий тиббиётнинг отаси бўлмиш Ибн Сино Ватанида ўтказилаётгани катта бахт. Ўзбекистон ислом цивилизацияси ва илм-фанига салмоқли ҳисса қўшган. Самарқанд ва Бухоро каби тарихий шаҳарлар жўшқин исломий, илмий ва маданий мерос ўчоғи бўлган. Бу заминдан етишиб чиққан кўплаб алломалар илмда оламшумул кашфиётлар қилган. Шу жиҳатдан, Ислом тараққиёт банки президенти сифатида унинг йиллик йиғилишида илк бор Ўзбекистон заминида иштирок этаётганим чуқур мазмунга эга, – деди Муҳаммад Ал-Жассир.\nИслом тараққиёт банки президенти 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини ишлаб чиққани ва ҳаётга самарали татбиқ этгани учун мамлакатимиз раҳбариятига таҳсин айтди. Ушбу стратегиядаги улкан мақсадларни кўзлаган кенг қамровли режалар Ислом тараққиёт банкининг инклюзив тараққиётни рағбатлантириш ва ижтимоий ривожланишни қўллаб-қувватлаш мақсадларига мос келиши қайд этилди.\nЎзбекистон Ислом тараққиёт банки гуруҳининг муҳим аъзоси ҳисобланади. Банк молиялаштираётган лойиҳалар мамлакатимиз ва ИТБ ўртасида мустаҳкам ҳамкорлик ўрнатилганидан далолатдир. Ислом тараққиёт банки мамлакатимизда тиббий асбоб-ускуналар сотиб олиш, катта, ўрта ва кичик бизнесни ривожлантириш учун 141 миллион АҚШ доллари ажратди. Бу каби ижтимоий лойиҳаларни амалга оширишда Ўзбекистон, Саудия Арабистони ва ИТБ ҳамкорлигида ташкил этилаётган Иқтисодий имкониятларни кенгайтириш жамғармаси муҳим ўрин тутади. 34 минг кичик ва ўрта бизнес субъектларини қўллаб-қувватлаши кутилаётган ушбу жамғарма 100 мингдан зиёд янги иш ўрни яратиш ва камбағалликни қисқартиришга ўз ҳиссасини қўшади.\nАнжуманда Ислом тараққиёт банки гуруҳининг Ўзбекистоннинг ривожланиш мақсадларига эришиш бўйича келгусидаги стратегияларини қўллаб-қувватлашга аҳди қатъий экани яна бир бор тасдиқланди.\nТадбир сўнгида ИТБнинг 46-йиллик йиғилиши юзасидан матбуот анжумани ташкил этилди. Шунингдек, иқтисодий трансформация йўналишини ўзгартириш, ҳуқуқ ва имкониятларни кенгайтириш ва камбағалликни қисқартириш бўйича мажлис, хусусий сектор форуми, Ислом тараққиёт банки Трансформация жамғармасининг келажак инновациялари намойиши бўлиб ўтди.\nАнжуман 4 сентябргача давом этади. Тадбир доирасида Банк Бошқарувчиларининг ялпи мажлиси, COVID-19 пандемиясидан сўнг бизнесни тиклаш ва рақамлаштиришда хусусий секторни ривожлантириш, денгиздан узоқ мамлакатларни глобал ишлаб чиқариш ва етказиб бериш занжирларига улаш учун минтақавий интеграцияни қўллаб-қувватлашга доир мажлислар, қатор икки томонлама учрашувлар ўтказилиши мўлжалланган.


Тадбиркорлар тараққиётимиз учун овоз бермоқда\nТадбиркор ва ишбилармонлар нафақат маҳсулот ишлаб чиқариш ва хизматлар кўрсатиш, балки жамиятимиз ҳаётининг турли жабҳаларида амалга оширилаётган ислоҳотларда ҳам фаоллигини намоён этиб келмоқда.\nЭртамиз бугундан ҳам фаровон бўлади\nГулистон. Сирдарё вилоятида Ўзбекистон Республикаси Олий Мажлиси Қонунчилик палатаси, халқ депутатлари вилоят, шаҳар ва туман кенгашларига сайлов ўтказувчи 260 сайлов участкасида 512 мингдан зиёд, жумладан, 70 мингдан кўпроқ ёш сайловчи рўйхатга олинган.\nИстиқболимиз учун овоз бердим\nБугун мамлакатимизда бўлиб ўтаётган Олий Мажлис Қонунчилик палатаси ҳамда халқ депутатлари маҳаллий Кенгашларга сайловларда юртимиз ободлиги ва аҳоли фаровонлигини таъминлашга ҳисса қўшишни мақсад қилган номзодлар учун овоз бердим.\nУмумий уйимиз – Ўзбекистон келажаги учун овоз бердик\nБухоро. Шаҳардаги 61-сайлов участкаси эрта тонгдан овоз беришга келган сайловчилар билан гавжум бўлди. Улар орасида барчамиз учун ягона бўлган Ўзбекистонимизда аҳил-иноқ ва тотув яшаб, юртимиз равнақи ва халқимиз фаровонлиги йўлида самарали меҳнат қилаётган турли миллат вакиллари бор.\nОсудалик, ободлик учун овоз бердик\nТермиз. Сурхондарё вилоятининг қўшни давлат билан чегарадош Сариосиё тумани пурвиқор Ҳисор тоғ тизмаларига туташиб кетган. Тумандаги 30 сайлов участкасининг бир нечтаси ана шу баланд тоғ қишлоқларида ташкил этилган.\nСаҳифалар: Пред. 1 ... 47 48 49 50 51 ... 98 След. Все


Энг олис қишлоқда сайёр қабул\nТуманнинг энг олис ҳудудларидан бири – Равот қишлоғида ташкил этилган мулоқотда вилоят ва туман секторлари, бошқарма ва ташкилотлар, тижорат банклари раҳбарлари, вилоят судлари раислари, мурожаатчи фуқаролар ва кенг жамоатчилик вакиллари иштирок этди.\n– Ўғлим “Шароф бобо Тоир ўғли“ фермер хўжалиги раҳбари, – дейди 74 ёшли Суюн бобо Шаропов. – Ёзда 2 тонна уруғлик картошка олиш бўйича шартнома тузди. Банк шартномага мувофиқ, 15 миллион сўмни уруғлик етказиб берувчи МЧЖга ўтказди. Кейин уруғни олиш учун МЧЖга бордик. Уруғи сифатсиз бўлгани учун олмадик. Муаммо шундаки, МЧЖдагилар хоҳласанг шу, деб пулимизни қайтариб бермаяпти. Банк эса йўқ картошка уруғи учун кредитига 18 фоиздан тўлов ҳисоблашда давом этмоқда. Хуллас, бормаган эшигим қолмади. Бугун эса мутасадди раҳбарлар қишлоғимизга ўзлари келди. Арзимни шахсан вилоят ҳокими эшитиб, ҳал этиш бўйича мутасаддиларга топшириқ берди. Бунинг учун барча раҳбарларга, аввало, уларни биз каби чекка қишлоқ аҳолиси билан мулоқот қилиш, муаммоларига ечим топиш учун юборган давлатимиз раҳбарига миннатдорлик билдираман.


Ўқ отишдан мина топишгача – Yoshlar ovozi\nЎқ отишдан мина топишгача\nЁшлар иттифоқининг Жиззах вилояти кенгаши Миллий гвардия ҳамда маданият бошқармаси билан ҳамкорликда умумтаълим муассасаларининг юқори синф ўқувчилари ўртасида “Темурбеклар” ҳарбий-спорт ўйинларини ўтказди.\nБеллашувда 13 та туман ва шаҳардан жамоалар иштирок этиб, тўққизта шарт асосида куч синашди. Қизғин ва муросасиз баҳслар ёшлар мусобақага пухта тайёргарлик кўришганидан далолат бериб турди.\n“Моҳир мерган”, “Миналаштирилган ҳудудда ҳаракатланиш”, “Рақиб жамоа байроғини эгаллаш” каби шартлар иштирокчиларнинг катта қизиқишига сабаб бўлди.\nЯкуний натижаларга кўра, 1-ўринни Жиззах шаҳридаги 22-ихтисослаштирилган давлат умумтаълим мактаби жамоаси қўлга киритди. 2-ўринга Зомин туманидаги 15-мактаб, 3-ўринга эса, Зафаробод туманидаги 10-мактаб шоввозлари лойиқ топилди. Ғолибларга диплом ва эсдалик совғалар топширилди.\nҚулфланмайдиган китоб жавони ёхуд Ёшлар иттифоқидан антиқа акция\n← Сирдарёлик ёшлар Самарқандда\n“Ҳадиси шариф билимдони” аниқланди →


«Тесла»лар автопилотда 160 млн километр босиб ўтди\n17:59 / 25.05.2016\nTesla компаниясининг автоном бошқарув тизимига эга автомобиллари автопилот ёрдамида 160 миллион километрни ортда қолдирган. Компаниянинг автоном бошқарув тизимларини ишлаб чиқиш бўйича директори Стирлинг Андресон Сан-Францискода бўлиб ўтаётган EmTech Digital анжуманида шундай маълумотлар билан ўртоқлашган, деб хабар қилмоқда The Verge.\nTesla бош менежерининг сўзларига кўра, компания электромобиллари бир кунда автопилот билан 4 млн километр юради. Шундай қилиб, айтиш мумкинки, автоном бошқарув тизимига эга 70 минг машинанинг ҳар бири кунига салкам 60 километрни ҳайдовчи иштирокисиз босиб ўтади.\nАммо Андресоннинг қайд этишича, ҳайдовчи автопилотдан, кутилмаган ҳолат вужудга келганда бошқарувни ўз қўлига олиш имкони бўлганида фойдаланиши лозим.\nМазкур бошқарув тизимлари, Теслаларда ўтган йилнинг октябридан пайдо бўлди. Компания автопилотлари, машинани бир йўлакда сақлаш, ҳаракатланиш тезлигини ўзгартириш, ҳайдовчи қайрилиш сигналини ишга туширганда, мустақил равишда буйруқни амалга ошириш ҳамда тўхташ жойини топиб, жойни эгаллаш имконига эга.\nTesla’нинг янги дастурий таъминоти чиққач, компания раҳбарияти йўлдаги ҳар қандай вазият учун масъулият барибир ҳайдовчига тушиши ҳақида баёнот берди.


21 июл куни «Қорақалпоқ24» телеграм канали Қорақалпоғистоннинг Беруний тумани фуқаролари Нукус-Тошкент автойўлини тўсиб қўйгани ҳақида хабар берган эди. Бунинг сабаби сифатида маҳаллий аҳоли томорқасини суғориш учун ариқ ва каналларда сув танқислиги кузатилаётгани боис томорқалардаги экинлар сувсизликдан қуриб қола бошлагани айтилганди.\nВидеолавҳада аксарият аёллар бўлган инсонлар «Найман» кўприги яқинида йўлнинг бевосита қатнов қисмида тўпланиб олгани сабабли юк ва енгил автомобилларнинг узун тирбандлиги вужудга келганини кўриш мумкин.\nMakan.uz сайтининг ёзишича, айни вақтга келиб, мазкур муаммо бартараф этилган ва аҳоли томорқаларига сув бериш мақсадида сув насослари ишга туширилган.\nУнда ёзилишича, йўлни тўсиб қўйиш ҳолати Беруний тумани Абай овул фуқаролар йиғини, Қуралпа аҳоли пунктида рўй берган. Ойдинлик киритилишича, 10 кун мобайнида «Найман» каналига сув келмаган. «Туман ҳокими зудлик билан воқеа жойига етиб борди ва муаммо бартараф этилди», - дейилади хабарда. Ҳуқуқ-тартибот идоралари аҳолини уйларига тарқатган.\nТаъкидланишича, туман маҳаллалари сони 13та бўлиб, уларнинг барчасига бир вақтнинг ўзида сув етказиб бериш муаммодир. Шунга кўра, навбатма-навбат суғориш йўлга қўйилган.


Туркманистонда президент сизни ҳар жойда “таъқиб” қилади (фото) « Ўзбекистон Халқ Ҳаракати\nТуркманистонда президент сизни ҳар жойда “таъқиб” қилади (фото)\n13 October 2014 - 14:34\nТуркманистонда президентнинг портрети аллақачон байроқ ва герб билан бир қаторда давлат рамзига айланган.\nШунинг учун ҳам Гурбангули Бердимуҳамедовнинг портретлари нафақат давлат муассасалари, ўқув даргоҳлари ва шифохоналарда, балки самолётлар, жамоат транспорти, хусусий дўконлар, бозорлар ва дорихоналарда ҳам илиб қўйилган.\nХуллас, президент ҳамма жойда сизни қарши олади, деб ёзади “Хроника Туркменистана”.\nНашрнинг ёзишича ҳамма ҳар жойда ўзининг президентга содиқлигини намоён қилади. Бу эса одамлар томонидан одатий ҳол сифатида қабул қилинадиган бўлган. Шунинг учун ҳам сиёсий режимда бирон ўзгариш бўлиши амримаҳол.


Бугун қайси ҳудудларда коронавирус аниқланди?\nБугун мамлакатимизда коронавирус инфекцияси қайд этилган 44 ҳолатнинг 32 нафари карантин муассасаларидан, 4 нафари халқаро юк ташувчи автомашина ҳайдовчиси, 8 нафари (Тошкент шаҳри 4, Самарқанд вилояти 4) эса аҳоли орасидан аниқланди.\nГидрометеорология хизмати маркази эртага, 30 июнь куни Ўзбекистонда қандай об-ҳаво кузатилиши ҳақида хабар берди.\n«Булунғур» маҳалласидаги 38 йиллик муаммони бартараф этиш чоралари кўрилмоқда\nСамарқанд вилояти Булунғур тумани марказидаги «Булунғур» маҳалласида кўп йиллик муаммо аҳолини қийнаб келмоқда. Ёғингарчилик мавсумида маҳалладаги бир қанча хонадонлар сув балосидан азият чекишади. Сабаби мазкур маҳаллада оқова ва ёмғир сувлари йўли 38 йилдан буён очилмаган. Қўйингки маҳалла аҳли, маҳаллий тадбиркорлар...\nСамарқанддан қарийб 200 минг долларлик гилос экспорт қилинди\n“B-MAX BUILDING MATERIALS” корхонасида мармар тошдан 20 турдаги маҳсулот тайёрланади. Бу ерга хорижий давлатлардан энг сўнгги русумдаги лаборатория жиҳозлари ҳамда тош майдалаш ускуналари келтирилган. Тайёрланган маҳсулотнинг асосий қисми ички бозорга чиқарилади. Шунингдек, яқин қўшни мамлакатларга ҳам экспорт қилинади.\nСамарқандда коронавирус беморлари учун 1 ой ичида шифохона қурилиб, фойдаланишга топширилади\nCамарқанд шаҳрида жойлашган ҳарбий қисмнинг бўш турган 18 гектар ер майдонида 100 ўринли шифохона қурилиши бошланди. Мажмуада тиббиёт ходимлари учун турар жой ва реанимация бўлимлари ҳам ташкил этилади.\nСамарқанд шаҳри кенгаяди ва уй-жой қурилиши ҳажми ортади.\nЖорий йил 13 май куни Президент Шавкат Мирзиёев раислигида мамлакатимизда карантин талабларини ҳушёрликни оширган ҳолда янада юмшатиш, иқтисодиёт тармоқларини босқичма-босқич ишлатиш, аҳоли бандлиги ва даромадларини ошириш чора-тадбирлари юзасидан ўтказилган видеоселектор йиғилишида амалга оширилаётган ишлар билан бирга, галдаги вазифалар, шу жумладан,...\n29 май куни қандай об-ҳаво кутиляпти?\nСамарқанд вилоятида бешта туманда такрорий экинга картошка экилади\nСамарқанд вилояти ҳокими Э.Турдимов Жомбой туманида ғалладан бўшайдиган майдонларда картошка экиш бўйича режалаштирилган лойиҳалар, белгиланган чора-тадбирлар тақдимоти билан танишди.\nShowing 61-78 of 2,259 items.


ЎзА - Сув таъминоти ва канализация тизимидаги муаммолар ҳал этилади\nСув таъминоти ва канализация тизимидаги муаммолар ҳал этилади\n03.07.2018 16:08 Чоп этиш версияси\nЖиззах вилояти аҳолисининг 72 фоизи марказлашган ичимлик суви билан таъминланган. 28 фоиз аҳоли қудуқ ва булоқ сувларидан фойдаланади.\nАфсуски, марказлашган сув таъминоти тармоғига уланганлар ҳам сувдан меъёрида фойдаланмайди. Вилоят ва туман марказларидаги аксарият кўп қаватли уйларнинг юқори қаватларига сув чиқмайди. Кўпчилик қишлоқларда сув маълум соатлар кесимидагина берилади, холос.\nХалқ депутатлари Жиззах вилояти Кенгаши сессиясида шу ва мавзуга дахлдор бошқа масалалар муҳокама қилинди.\nҚайд этилдики, оқова сувларнинг чиқарилиши, тозалаш тизимида ҳам айрим муаммолар бор. Жиззах шаҳрида аҳолининг 24 фоизи канализация тармоғидан фойдаланади. Вилоятнинг бошқа ҳудудларида бу кўрсаткич яна ҳам паст.\nВилоят марказидаги канализация тизимининг қуввати бир кеча-кундузда 50 минг куб метр бўлиб, амалда 14 минг метр куб оқова сув ўтказмоқда. Тармоққа шаҳардаги хонадонлардан ташқари ижтимоий соҳа иншоотлари ҳамда “Жиззах” эркин иқтисодий зонасида жойлашган ишлаб чиқариш корхоналарининг оқова сувлари ҳам ташланмоқда.\n1982 йилда қурилган оқова сувларни тозалаш иншооти 2012 йилда авария ҳолатига келиб қолгани туфайли тўхтатилган ва шундан буён ишламайди. Оқибатда оқова сувлар тозаланмасдан тўғридан-тўғри Улгурсой каналига ташланаётир. Бу атроф-муҳитга жиддий зарар етказиб, эпидемиологик вазиятни оғирлаштирмоқда.\nҲудуддаги тоза ичимлик суви, оқова сув тизимидаги аҳволни тузатиш ўта долзарб вазифа бўлиб қолмоқда. Шу боис, 2018 йил 4 майда Президентимизнинг “Жиззах вилояти аҳолисини сифатли ичимлик суви билан таъминлашни яхшилаш чора-тадбирлари тўғрисида”ги қарори қабул қилингани тарихий аҳамиятга эга бўлди.\nҚарорга мувофиқ, 2018-2020 йилларда “Зарафшон дарёси сувидан фойдаланиш ҳисобига вилоят аҳолисини ичимлик суви билан таъминлаш тизимини яхшилаш” бўйича қиймати 448 миллиард сўмлик лойиҳа амалга оширилади. 2018 йилнинг ўзида ушбу лойиҳани амалга оширишга давлат бюджетидан 160 миллиард сўм маблағ ажратилди. Лойиҳа доирасида бир суткада 100 минг куб метр сув тозалаш қувватига эга “Узунбулоқ” иншооти қурилади. 13 сув тақсимлаш иншооти реконструкция қилиниб, диаметри 1000-400 миллиметрли 203 километр ўзи оқувчи магистраль ичимлик суви узатиш қувури қурилади. 65 қишлоқда 52 километр узунликдаги ичимлик суви тармоқлари тикланади.\nУшбу лойиҳанинг амалга оширилиши билан 500 мингдан ортиқ аҳоли барқарор тоза ичимлик суви билан таъминланади. Лойиҳа ҳудудидаги марказлаштирилган ичимлик суви таъминоти ва санитария-эпидемиологик ҳолат яхшиланади.\nПрезидентимизнинг “Осиё тараққиёт банки иштирокида “Жиззах шаҳрида канализация тизимини ривожлантириш лойиҳасини амалга оширишнинг қўшимча чора-тадбирлари тўғрисида”ги қарори лойиҳасида вилоят маркази ва қишлоқлар канализация тизимларини босқичма-босқич кенгайтириш, тозалаш иншоотини замонавий инвестицион лойиҳалар асосида қуриш ҳамда қувватларини ошириш кўзда тутилмоқда.\nСессияда Ўзбекистон Республикаси уй-жой коммунал хизмат кўрсатиш вазири М.Солиев ва унинг ўринбосари Т.Ҳайдаров Ўзбекистон Республикаси Президентининг “Жиззах вилояти аҳолисини сифатли ичимлик суви билан таъминлашни яхшилаш чора-тадбирлари тўғрисида”ги қарори ва “Осиё тараққиёт банки иштирокида “Жиззах шаҳрида канализация тизимини ривожлантириш лойиҳасини амалга оширишнинг қўшимча чора-тадбирлари тўғрисида”ги қарори лойиҳаси асосида амалга ошириладиган ишлар ҳақида атрофлича ахборот берди.\nДепутатлар давлатимиз раҳбарининг ичимлик суви таъминотини талаб даражасига олиб чиқиш, Жиззах шаҳрида канализация тизимини ривожлантириш бўйича ҳужжатлари ҳудуд аҳолисининг яшаш шароитини яхшилашда тарихий аҳамиятга эга эканини таъкидлади.\n– Ичимлик суви таъминотидаги, оқова сувларни тозалашдаги муаммолар вилоятимиз ҳаётида энг оғриқли масала бўлиб келаётган эди, – дейди халқ депутатлари вилоят Кенгаши депутати Э.Холматов. – Ушбу масалада Президент қарори қабул қилиниши вилоят аҳолисининг турмуш фаровонлигини оширишда муҳим аҳамият касб этади. Ичимлик суви ва оқова иншоотлари барпо этиш бўйича инвестицон лойиҳалар амалга оширилиши одамларнинг турмушини яхшилашда, атроф-муҳит тозалигини сақлашда ғоят муҳимлигидан ташқари ижтимоий, иқтисодий соҳалардаги кўплаб масалаларга ечим топилишини таъминлайди.\nМуҳокама давомида аҳолини тоза ичимлик суви билан таъминлаш, Ўргулсой канали орқали тўғридан-тўғри Арнасой-Айдар кўлига қуйилаётган "Жиззах" эркин иқтисодий зонаси канализация сувини зарарсизлантириш, оқова сувларни қайта ишлаш бўйича лойиҳаларни амалга оширишда янги инновацион технологияларни жорий этиш юзасидан қатор таклиф ва тавсиялар билдирилди.\nДепутатлар Жиззах шаҳар оқова сув тозалаш иншоотини шаҳардан узоқ ҳудудга кўчиришни назарда тутувчи “Жиззах шаҳрида канализация тизимини ривожлантириш” лойиҳасини тўлиқ маъқуллади.


Эрон Ташқи ишлар вазири, агар Эроннинг уранни бойитиш ҳуқуқи тан олинса, у хеч қачон атом бомбасига эга бўлмаслигини кафолатлашини билдирди.\n05 июл 2022, Тошкент вақти: 23:01\nКамол Харрозий бугун Теҳронда шу ҳақда баёнот берди.\nАйни пайтда, бугун Халқаро атом энергияси агентлигининг инспекторлар гуруҳи Эрон пойтахти Теҳронга борди.\nХалқаро ташкилот мутахассислари Теҳрон яқинида жойлашган “Парчин” ҳарбий комплексида одатдаги текширув ишларини олиб боради. Эрон ҳукумати ушбу ҳарбий комплексда мамлакатнинг ядровий дастури амалга оширилаётгани ҳақидаги даъволарни рад этган. БМТ инспекторлари аввал ўтказган текширув натижасида ядро дастурига алоқадор хеч қандай далил топилмаган.


Киргизистон Риштон-Сух йулини ЕОИИ туфайли ёпган. Узбекистон йулни киска муддатда очиш масаласини куйди – КУН УЗ\nГлавная / Сиёсат / Киргизистон Риштон-Сух йулини ЕОИИ туфайли ёпган. Узбекистон йулни киска муддатда очиш масаласини куйди\n03.06.2020\tСиёсат Comments Off on Киргизистон Риштон-Сух йулини ЕОИИ туфайли ёпган. Узбекистон йулни киска муддатда очиш масаласини куйди 33 Показы\n1 июнь куни бош вазир Абдулла Ариповнинг Фаргона вилояти Сух туманида махаллий ахоли билан утказган учрашувида фаоллар Киргизистон худуди оркали Узбекистонга утишда юзага келадиган кийинчиликлардан шикоят килишди.\n«Кеча руй берган холат юртимизга ярашмайди. Президентимиз кушни мамлакатлар билан хамкорлик йулини танламокда.\nМухтарам президентимиз топшириги буйича келдик. Муаммолар талайгина. Утган йили хам Риштон-Сух йулини очиш масаласини куйгандик. Икки кун ишлади, кейин ёпилди.\nБугун бунинг учун Киргизистон делегацияси рахбари (Киргизистон бош вазирининг биринчи уринбосари Кубатбек Боронов – тахр.) узр суради. Улар Евроосиё иттифокига аъзо булгани учун, уларнинг талаби билан ёпишга мажбур булган. Хабаринглар бор, Узбекистон хам иттифокка кузатувчи сифатида аъзо буляпти. Кузатувчи хам хамма хукукларга эга булади.\nБугун биз Киргизистон томонига биринчи булиб Риштон-Сух йулини киска муддатда очиш масаласини куйдик. Бу дегани Фаргонага олиб борувчи йул 80 километрга кискаради. Энди у давлат рахбарига бориб айтади.\nМен хам президентга бу ердаги гаплар буйича хисобот бераман. Барча таклифларни мужассам килиб президентимизга киритамиз. Мухтарам президентимиз шу хафта Фаргонага келадилар. Сизларнинг олдиларингизга менинг уринбосарларим келади… бу ерда куп муаммолар бор экан… биринчи навбатда йуллар масаласи ёмон экан.\nБу масалани шундай хал киламиз: миграцияга кета олмаган ёш йигитларимиз куп. Шулардан бригадалар тузилади, ойлик туланади, курилиш материаллари берилади, узларинг курасизлар, талаб битта, сифатли булсин.\nИккинчи масала, Киргизистон худудидаги яйловлардан фойдаланиш масаласи. Бу масалани хам куйдик. Киргизистон томони бу масалани хам киска муддатда хал килишга ваъда берди. Яна гаплашамиз.\nКейинги масала Чашма булок масаласи. У чашма бу муъжиза, инсонларга яратган эгам томонидан берилган неъмат. Шунинг учун, бу мукаддас чашмадан хам бизнинг фукаролар, хам кушни республика фукаролари фойдаланишга хакки бор. Бу жойни чиройли худудга айлантирамиз. Ундан хамма бирдек фойдаланади. Сувда кимдир чумилмаслиги учун панжара билан чиройли килиб ураб куямиз. Уни тозалаш керак булганда, Узбекистондан уч, Киргизистондан уч вакил кириб карайди.\nШу хафтада уринбосарларим келиб Сухдаги ижтимоий масалаларни урганиб, хал килишади. Мен касалхонага бордим, куп ускуналар йук экан. Согликни саклаш вазирига топширик бердим, замонавий ускуналар олиб келинади», деган бош вазир.\nИжтимоий тармокларда таркалган видеоларда ахоли вакиллари махаллий рахбарлар фаолиятидан норозилик билдиришган. Бош вазир бу масала хам куриб чикилиши, бу буйича ортикча босим утказмасликни сураган.\nШундан сунг махаллий ахоли вакилларидан бири хокимлар яйловларни ундан олиб бунисига сотишидан шикоят килган. Бош вазир Фаргона вилояти хокими Шухрат Ганиевга мурожаат килмокчи булганида сухликлар бакир-чакир килиб, кескин норозилик билдиришган.\nШундан сунг бош вазир ахолини тинчлантиришга уринган, махаллий рахбарлардан шикоят килган фаол хажга юборилиши, у яйловлар буйича назорат кенгаши раиси булишини айтган.\nЯна бир фаол сузга чикиб, чегарадаги муаммолардан шикоят килиб, Сух ва Фаргона водийсини богловчи йулак (Яйпанга) килиб беришни сураган. Шунингдек, сув йуклиги, халк хокимдан норозилиги хакида гапирган.\nБош вазир бунга жавобан биринчи навбатда Риштон-Сух йулини очиш масаласи куриб чикилиши, ундан кейин Яйпанга йулак очиш масаласи уйлаб курилишини айтган.\nЭслатиб утамиз, 2019 йил август ойи охирида Фаргона вилоятининг кушни Киргизистон Республикаси билан чегарадош барча назорат-текширувлари постлари очилганди. Жумладан, 30 август куни узок кутилган Риштон-Сух пости хам шу куни очилганди. Аммо бир кун утиб йул яна ёпилганди.\n2020 йилнинг февралида Ташки ишлар вазирининг биринчи уринбосари Илхом Неъматов Риштон-Сух йули ёпиклигини Киргизистон ЕОИИ аъзоси булгани учун уларда савдо режими бошкачароклиги билан изохлаганди.


Жасур Матчанов FINA Президенти билан Ўзбекистонда сув спорт турларини ривожлантириш масалаларини муҳокама қилди / Olamsport.com\n24 окт 14:18\nЖасур Матчанов FINA Президенти билан Ўзбекистонда сув спорт турларини ривожлантириш масалаларини муҳокама қилди\nТеглар : Сув спортиМиллий олимпия қўмитасиЖасур Матчанов\nХабарингиз бор, пойтахтимизда сув полоси бўйича ўсмирлар ўртасидаги Осиё чемпионати бошланди.\nУшбу нуфузли мусобақага бир қатор мартабали меҳмонлар ташриф буюришган. Жумладан Халқаро сузиш федерацияси (FINA) Президенти Хулио Сезар Маглионе, Осиё сузиш федерацияси Бош котиби Таха Сулаймон Ал-Кишри каби мутасаддилар айни пайтда Тошкент шаҳрида бўлиб туришибди.\nҚайд этиш лозимки, энди Олимпия ўйинларида сув спорти турлари бўйича энг кўп медаллар жамланмаси ўйналади. Ташкилот Олимпия ўйинлари дастуридаги медаллар жамланмаси сони бўйича Токио 2020 ўйинларида енгил атлетикани ҳам ортда қолдирди. Шу сабабдан ҳам сув спорти турларини ривожлантиришга бундан буён алоҳида эътибор қаратилади.\nБугун, 24 октябрь куни меҳмонлар Миллий олимпия қўмитасига ҳам ташриф буюришди. Уларни Бош котиб Жасур Матчанов кутиб олди. Томонлар учрашув давомида бир қатор масалалар юзасидан музокара олиб боришди, фикр алмашишди.\n"Ўзбекистон Осиёнинг кучли терма жамоаларидан бири ҳисобланади. Юртингизда сув спорти турлари билан шуғулланиш учун яхши шароитлар яратилган", - деб сўз бошлади жаноб Маглионе.\nЎз навбатида Жасур Матчанов ҳам юртимизда нуфузли мусобақаларга мезбонлик қилиш тажрибаси мавжуд эканлиги, келажакда бундан ҳам йирикроқ мусобақаларни ўтказиш режада бор эканлиги ҳақида гапирди.\n"Юртимизда сув спорти турларини ривожлантиришга алоҳида эътибор қаратилмоқда. Келажакда бундан ҳам нуфузли мусобақаларни ўтказишни режалаштиряпмиз. Олдимизда турган сув полоси бўйича ўсмирлар ўртасидаги Осиё чемпионатини ҳам юқори савияда ўтказишга ҳаракат қиламиз. Ўзбекистонда сузиш оммавийлигини кўтаришга алоҳида эътибор қаратяпмиз. Стратегик режа асосида сув спортини ҳам ривожлантирамиз ва Олимпия ўйинларида ҳам медаль қўлга киритмоқчимиз", - деди Жасур Матчанов.\nШунингдек, МОҚ Бош котиби учрашув давомида мамлакатимизга малакали мураббийлар, сузиш бўйича жаҳон юлдузларини таклиф этиш, улар иштирокида семинар, мастер-класслар ташкил қилиш масаласига эътибор қаратди. Мамлакатимизда спорт ривожи йўлида амалга оширилаётган ишлар ҳақида гапириб берди. Халқаро сузиш федерацияси билан яқиндан ҳамкорлик қилиб, Ўзбекистон келажакда нафақат Осиёда, балки жаҳон миқёсида ҳам етакчи мамлакатлар қаторига киришига умид қилаётганини айтиб ўтди. Ўз ўрнида FINA раҳбари Хулио Сезар юртимизга сузиш бўйича етакчи мутахассисларни юборишини маълум қилди.\nУчрашув якунида Жасур Матчанов анъанага мувофиқ Миллий олимпия қўмитаси номидан мартабали меҳмонларга эсдалик совғасини тақдим этди.\nСўнгра мутасаддилар Миллий олимпия қўмитаси музейини томоша қилишди ва Хулио Маглионе меҳмонлар китобига ўз дил изҳорларини, самимий тилакларини ёзиб қолдирди.\nЧавандозларимиз “Uzbekistan Global Tour 2021” босқичида куч синашишди 0\nЧавандозимиз Бельгияда муваффақият қозонди 0\nДубайда Осиё Олимпия кенгашининг Бош Ассамблеяси ўз ишини бошлади. Унда Отабек Умаров ҳам иштирок этяпти 0


САХОВАТЛИ ОПА – Сирдарё вилояти касаба уюшмалари ташкилотлари бирлашмаси Кенгаши\nГулистон шаҳар Обод юрт маҳалла фуқаролар йиғини 19 уй 30 хонадонда истиқомат қилувчи Тўлғаной Абдиева уч нафар қизнинг онаси. Ҳозирда қизларнинг барчаси уйли-жойли, оилали, опанинг тўрт нафар невараси ҳам бор. Опа шунга қарамасдан маҳалла фаоли.\nҲар йили мунтазам равишда маҳалладаги ижтимоий ҳимояга муҳтож оилаларга, ундаги ногирон ва ётиб қолган касаллар учун хайрия тадбирлари ўтказади. Бу йил ҳам Рамазон ҳайити муносабати билан ана шундай тадбирлардан бирини ташкил этди. Ҳудуддаги 10 нафар ногирон ва ночор оила фарзандларини совға-саломлар билан йўқлаб, ҳолларидан хабар олдилар.\nШуни ҳам айтиш керакки, Обод юрт МФЙ 2018 йилда “Обод маҳалла” дастурига кирганлиги муносабати билан маҳалла ҳудудида кенг қамровли ободонлаштириш ишлари олиб борилмоқда. Тўлғаной опа мана шундай тадбирларни четда туриб, томоша қилмайди, ҳашарга ўзи бош-қош бўлади. Ҳудудда меҳнат қилаётган 50-60 нафар ҳашарчиларга ҳар куни тушлик тайёрлашда беминнат ёрдамини аямайди.\nТўлғаной она каби фаол аёлларимиз кўмагида ҳудуддаги миллий қадриятлоаримизни мустаҳкамлаш борасида саъй-ҳаракатлар давом этмоқда. Маҳаллаларимизда мана шундай фидойи ва фаол аёлларимиз кўп. Шаҳар хотин-қизлар қўмитаси уларнинг кўмагига таяниб, баҳамжиҳат иш олиб бормоқда.\n← ҲАВАСКОР САНЪАТСЕВАРЛАР БЕЛЛАШУВИ\nМОҲИНУР – ЗАМОНАМИЗ АЁЛИ →\n13.04.2017 sirdaryo ФАРЗАНДИМ, ТИНЧЛИКНИНГ ҚАДРИГА ЕТИНГda fikr bildirishni o'chirish


Компютер лингвистикаси: муаммо, вазифа ҳамда истиқбол | www.ziyouz.uz\nБош саҳифа Илм ва фанАдабиётКомпютер лингвистикаси: муаммо, вазифа ҳамда истиқбол\nЖаҳон миқёсида кечаётган интеграция ва глобаллашув жараёнида ўзбек тилини дунёвий тиллар даражасига олиб чиқиш ҳаётий заруратлардан бири бўлиб қолди. Мазкур катта, масъулиятли, ўта муҳим мақсадни амалга оширишда компютер технологияларига, хусусан, компютер лингвистикаси (КЛ)га бўлган эҳтиёж яна ҳам ортиб бормоқда. Чунки айнан КЛ ўзбек тилининг жаҳон миқёсига олиб чиқилиши, ўзбек тилининг ҳам дунёвий тиллардан бирига айланиши, уни ўрганиш ва ўргатиш ишларининг такомиллашуви учун зарур имконият яратади.\nУнинг асосий мақсади лингвистик масалаларни ечишнинг компютер дастурларини ишлаб чиқиш ва уларни ҳаётга татбиқ этишдир.\nКЛ тилшуносликнинг алоҳида мустақил бўлими бўлиб, компютер ёрдамида матнларга ишлов бериш билан боғлиқ кўпгина мураккаб вазифаларни бажариш учун хизмат қилади. Бугунги кунда ўзбек тилшунослигининг компютер билан боғлиқ ҳолда ҳал этилиши лозим бўлган қуйидаги масалаларини таъкидлаб кўрсатиш ўринли.\n1. Ўзбек тилининг ўзига хос компютер услубини яратиш.\n2. Ахборот матнларидаги қолиплилик, қисқалик, аниқлик мезонларини ишлаб чиқиш.\n3. Ўзбек тилида интернет сайтларини яратиш меъёрларини белгилаш.\n4. Компютер ёрдамида изоҳли ва таржима луғатларини ишлаб чиқиш.\n5. Ўзбек тили ва адабиёти дарсликларининг электрон версияларини ишлаб чиқариш технологияларини такомиллаштириш.\n6. Компютерда инглизча-ўзбекча ва ўзбекча-инглизча таржима дастурларини яратиш.\n7. Ёзма матнларни компютерда таҳрирлашнинг дастурларини ишлаб чиқиш ва уни ҳаётга татбиқ этиш кабилар.\nШу ўринда ҳал қилиниши долзарб бўлган мазкур муаммоларнинг энг аҳамиятлисига, яъни ўзбек тилининг ўзига хос компютер услубини яратиш масаласига алоҳида урғу бермоқчимиз. Негаки, бу масала юқорида саналган барча муаммоларнинг асоси, яъни муҳим ечими ҳисобланади.\nБиз ўзбек тилининг барча имкониятлари, маъно бойлиги, асрлар давомида шаклланган луғат заҳираси, унинг гўзаллиги билан Алишер Навоий ҳазратлари таъкидлаганидек, бошқа тиллардан устун жиҳатларидан ҳақли равишда фахрланамиз. Аммо услубида бадиий-тасвир воситаларига, турли нутқий жилолар ва ўзига хос ибора ва окказионализмларга ўрин бўлиши мумкин эмас. Бу услуб бадиий (ёки санъат) услуби билан параллел равишда шаклланиб, ривожланиб бораверади, аммо уларнинг қўлланиш соҳаси бир-биридан фарқ қилади. Ҳар икки услубда (яъни, бадиий услубдан ва компютер услубидан) турли соҳа вакиллари фойдаланишади. Компютер услубида жаҳон андозалари талабларига монанд ҳолда фикрлар аниқ, қисқа, лўнда, дисплейда қайта ишлашга мослаштирилган бўлади. Шундай услубни яратмас эканмиз, мамлакатимиздаги турли идора ва муассасаларда ўзбек тилида тўлиқ иш юритишга ўта олмаймиз. Бизнингча, бадиий услуб билан биргаликда компютер услубини ҳам мактабларда, литсей ва коллежларда ўқитишни бошлаш зарур. Шунда ўқувчилар ҳам ўзлари учун оптимал бўлган вариантни танлаб олиш имкониятига эга бўладилар: қайсидир ўқувчи ҳаётий эҳтиёжлари асосида санъат услуби ёки бадиий услубни, бошқа ўқувчи эса компютер услубини чуқурроқ ўрганади. Масалан, бир қиёсий фактга мурожаат қилайлик. Тошкентда ЎзМУ олимларининг ташаббуси билан «Дунёвий ўзбек тили» асарининг 1-китоби босмадан чиқди (2003). Унда ўзбек тилидаги битта феълнинг (ишламоқ феълининг) тахминан 100 000 та шакли (лексик-граматик парадигмалари) рус ва инглиз тилларига ўгирилган. Инглиз тилида эса ҳар қандай феълнинг тахминан 100 та шакли борлиги ҳаммага маълум. Компютер услубида ушбу 100 000 та шаклдан фақат энг зарурий, энг мақбул (оптимал) варианти танлаб олинади, қолганлари эса имконият даражасида инсон хотирасида сақланади.\nКўринадики, ўзбек тилининг компютер услуби айнан КЛ бўйича мутахассислар, компютер дастурчилари ва филологлар ҳамкорлигида яратилади. Унинг ижобий жиҳати ҳам айнан шунда кўринади: у филолог ва компютер мутахассисларининг биргаликда ишлашини тақозо қилади.\nАхборот асри бўлган ХХИ асрда олтиндан қимматроқ бўлган маълумотни, ахборотни зарар етказмай қабул қилиш билан бирга (бу йўналиш ҳам жуда зарурлигини инкор этмаймиз), унинг амалий томонларига ҳам катта эътибор беришса, мақсадга мувофиқ бўларди. Яъни, қуруқ назарий фикрларга тўла тадқиқотлар билан бир қаторда, халқимиз учун фойда келтирадиган компютер дастурлари — матнларни таҳрир қилиш, автоматик таржима қилиш, тилларга ўргатиш каби дастурларни ишлаб чиқишда фаол иштирок этишлари лозим, деб ўйлаймиз. Масалан, ХХ асрнинг 30-40-йилларида бу ишни И.Киссен бошлаб, ўзбек лингвостатистикасининг асосчиси, деб тан олинган эди. 60-70-йилларга келиб лингвостатистик тадқиқотларни олиб бориш билан С.Ризаэв, С.Муҳаммадиэв, С.Отамирзаэва каби олимлар жиддий шуғулландилар, ЎзРФА Тил ва адабиёт институти ҳузурида шундай ишларни мувофиқлаштирувчи махсус лаборатория ташкил этилди. Кейинчалик бу лабораториянинг фаолияти ўз-ўзидан барҳам топган бўлса-да, мустақиллик йилларида бу соҳага яна эътибор берила бошланди. Эндиги вазифа ана шу ишларни янада жадаллаштириш ҳамда мамлакатимиздаги олий ўқув юртларида келгусида «Математик ва компютер лингвистикаси» соҳаси бўйича талабалар қабулини йўлга қўйиш, магистратура, аспирантура босқичи билан юқори малакали кадрлар тайёрлашни изчил амалга ошириш лозим. Зеро, бу ишларни амалга оширишда компютер дастурчилари линвистик таъминотга жуда катта эҳтиёж сезадилар. Уни эса филологлар, аниқроғи, тилшунослар, шу соҳанинг етакчи билимдонлари яратиб бериши зарур.\nКЛ нафақат ўзбек тилини, балки бошқа тилларни, хусусан рус ва инглиз тилларини ўрганишда ҳам асосий восита ҳисобланади. Шунингдек, олий ва ўрта махсус таълим муассасаларида илмий, бадиий, бизнес ва реклама бўйича ихтисослашган таржимонлар тайёрлашни йўлга қўйишда, ўзбек тилида инглиз тилини ва инглиз тилида ўзбек тилини тўлиқ ўргатадиган ўқув қўлланмалари ва компютер дастурларини яратишда ҳам КЛ бизга беминнат ёрдамчи бўла олади.\nЮқорида саналган долзарб муаммоларни ҳал қилиш, яъни КЛни янги йўналишларда ривожлантириш мақсадида ЎзМУ компютер технологиялари факултетида 2001 йилдан бошлаб КЛ лабораторияси ташкил этилган эди. Лабораторияда ўзбек тилининг математик ва компютер моделларини яратиш, ўзбекча матнларни таҳрир қилиш, инглизча-ўзбекча ва ўзбекча-инглизча компютер таржима дастурларини ишлаб чиқиш бўйича илмий ва амалий дастурлар асосида муайян база яратилгани ҳолда КЛ бўйича кадрлар тайёрлашга ўтилди.\nХудди шундай лабораторияларни, «Математик ва компютер лингвистикаси» кафедраларини мамлакатимизнинг бошқа олий ўқув юртларида ҳам ташкил этиш мақсадга мувофиқдир. Чунки бундай кафедралар ҳозирги вақтда мамлакатимиздаги барча олий ўқув юртларининг филология факултетлари ўқув режаларига киритилган. «Компютер лингвистикаси», «Олий математика», «Матнни ўрганишнинг лингвостатистик методлари», «Лингвостатистика», «Компютер лексикографияси» сингари ўқув предмедлари ва ихтисослик фанларидан дарс беришни, маъруза матнлари ва ўқув қўлланмалари яратишни ҳам ўз зиммасига олган бўларди.\nЎзбекистонда КЛга оид тадқиқотлар олиб борилмаганлиги учун бу соҳада унчалик катта тажриба тўпланмаган. Умуман, ҳар бир филолог интернетда сайт яратиш, телевидениэ ва радио тармоқлари орқали узатилаётган реклама роликларини тайёрлаш, кўча ва хиёбонларда, муассаса ва ташкилотларнинг пештоқига қўйиладиган пешлавҳа, шиор ва транспарантлар яратиш жараёнини ҳам ўзлаштириши лозим.\nИжтимоий ҳаётнинг барча соҳаларига кириб борган математик усуллар, компютер технологиялари филологияда ҳам қўлланила бошланди. Зеро, ривожланиш ва тараққиётнинг талаби шундай.\n← Аввалги Аввалги Албер Камю. Бегона (қисса)\nКейинги → Кейинги: Абдулатиф Абдуллаев. Игнабоғич (ҳикоя)


Президентимиз ташаббуси билан амалга оширилаётган “Обод қишлоқ”, “Обод маҳалла” дастурлари доирасида жорий йилда Андижон вилоятидаги танлаб олинган маҳаллаларда ҳам кенг кўламли қурилиш, ободонлаштириш ишлари амалга оширилмоқда. Буни Избоскан туманидаги Урганжи маҳалласида мазкур дастур доирасида олиб борилаётган ибратли ишлар мисолида яққол кўриш мумкин.\nАндижон вилояти ҳокими Шуҳратбек Абдураҳмонов мазкур маҳаллада бўлиб, олиб борилаётган ишлар билан танишди. Ҳудудда иш олиб бораётган мутасадди ташкилотлар раҳбарлари ва маҳалла аҳолиси билан мулоқот ўтказди.\nУнда вилоят ҳокими маҳалла қиёфасини тубдан ўзгартириш, аҳолининг турмуш фаровонлигини ошириш, маҳалла ёшларининг таълим ва тарбия олишлари учун қулай шарт-шароитлар яратиш, умуман, фуқароларнинг ҳаётдан розилигига эришиш учун қилиниши керак бўлган ишларга тўхталди.\nАйниқса, аҳоли бандлигини таъминлаш, шунингдек, тадбиркорликни ривожлантириш, томорқадан унумли фойдаланиш борасидаги ишларни янада юқори босқичга кўтариш юзасидан фикр-мулоҳазалар билдирди. Аҳолининг тадбиркорлик билан шуғулланиши бўйича берилаётган имтиёзлар хусусида алоҳида тўхталди.\nТижорат банклари томонидан аҳолига 20 дан ортиқ турдаги кредит маблағлари таклиф этилди.\n– Айни кунда маҳалламизда 3 минг нафардан зиёд аҳоли истиқомат қилади, – дейди “Урганжи” маҳалла фуқаролар йиғини раиси Нафосат Маҳкамова. – “Обод маҳалла” дастури доирасида олиб борилаётган ишлардан катта-кичик хурсанд. Чунки маҳалламиз қиёфаси тубдан ўзгариб, инфратузилмаси янада яхшиланмоқда, аҳоли учун қатор қулайликлар яратилмоқда.\nМаҳалладаги мавжуд 12 та кўчанинг барчаси кундан кунга обод бўлмоқда. Маҳалла ҳудудидаги 850 ўринли 43-умумтаълим мактаби жорий таъмирдан чиқарилди. Шунингдек, 90 ўринли мактабгача таълим ташкилотида қурилиш, реконструкция ишлари олиб борилмоқда. Натижада мазкур маскан барча қулайликларга эга, 210 ўринли тарбия масканига айланади.\nДастур доирасида 14 километр ичимлик суви тармоғи тортилиши, қатор кўчаларга шебень, асфальт ётқизилиши, электр тармоғи учун 120 та бетон устун ўрнатилиши режалаштирилган. Айни кунга қадар 2 та электр энергиясини тақсимлаш қутиси келтирилиб, 26 та бетон устун ўрнатилди.\nМулоқотда маҳаллада мазкур йўналишдаги ишлар изчил ва режа асосида давом эттирилиши айтилди.\nАҳолининг турмуш фаровонлигини юксалтиришга қаратилган бу каби ишлар юртдошларимиз қалбида шукроналик, эртанги кунга бўлган ишонч ва умид туйғуларини янада мустаҳкамламоқда.


14 ноябрь, 2020, 17:47\nТеглар:Бокс Ўзбекистон | Жасурбек Латипов\nУ юртимизнинг энг совриндор боксчиларидан ҳисобланади.\nЮртимизнинг энг совриндор боксчиларидан бири Жасурбек Латипов ўзи туғилиб ўсган Андижон вилояти, Пахтаобод туманида ўзининг спорт мактабини бунёд этмоқда. Бу борада ушбу чармқўлқоп устаси ўз режалари билан ўртоқлашди.\n- Қурилиш ишларини энди бошламоқдамиз. Спорт мактабимизда нафақат бокс, балки, бир нечта спорт турлари ўрин олган. Барча талабларга жавоб бера оладиган, замонавий тарзда бунёд этамиз. Мақсадимиз юртимиз шарафини халқаро ареналарда муносиб ҳимоя қила оладиган кадрларни тайёрлаб беришдир...Ўйлайманки, барчаси биз режалаштиргандек бўлади.\nМаълумот учун, Жасурбек Латипов 2013 ва 2015 йилги жаҳон чемпионати бронза медали соҳиби, 2017 йил Гамбург мезбонлигидаги жаҳон чемпионатининг кумуш медалини қўлга киритган. Шунингдек, 2017 йил Осиё чемпиони, 2013 йил Бутунжаҳон Универсиада ўйинларида бронза ва 2018 йил Осиё ўйинларининг олтин медалини қўлга киритган. Кўп карра Ўзбекистон чемпиони.\nФото 8 нафар боксчимиз Бокуда шоҳсупага кўтарилди (фотогалерея)


Шукур Холмирзаев. Сайр (ҳикоя) | www.ziyouz.uz\nБош саҳифа Ўзбек насри онлайн антологиясиШукур Холмирзаев (1940-2005)Шукур Холмирзаев. Сайр (ҳикоя)\n— Ухлайверсанг бўларди, ҳали эрта, — деди она ачинганнамо бўлиб. Бақувват, йўғон қўлларини бўйнига чалиштириб, айвондаги умивальник томон кетаётган Жўра:\nУ пешайвоннинг хунук қилиб бўялган устунидаги умивальник «мих»ини боши билан итариб, шапиллатиб ювинди. Сўнг устунлар орасидаги дорга ташлаб қўйилган узун сочиққа артина-артина чорпояга қайтди.\n— Э, — деб ғингшиди. — Олифтагарчилик қилманг-да… Эна, бу кишига айтинг! — У яна бошини чит кўрпага буркаб олди.\n— Илоҳим сени болаларинг билан пушти паноҳида сақласин бегона шаҳарда, — деди ва шошиб, унинг ёнига қийшайиб ўтириб олди. — Болам, қишлоқни соғинмайсанми? У ёқда ишхонангдагилар билан яхшимисан? Душманинг йўқми, жоним! Шуни эсингда тут, дўстнинг мингги ҳам камлик қилади, душманнинг бири ҳам кўплик қилади, болам… Биламан, дарров қизишиб кетасан, оғир бўл энди. Бир боланинг отасисан, гулдай хотининг бор. Худога шукур, обрўйинг яхши. Қишлокдагилар сени иззат-ҳурмат қилади, жоним. Қачон бир ўйин бўлса расминг чиққан газетани олиб, идорамга келади одамлар. «Қаранг, чемпион ўғлингизга қаранг, холажон!» дейишади. Ўзингга эҳтиёт бўл, болам! Хўпми?\n— Ана, гапимни эшитмадинг, болам… Шунинг учун айтадилар-да, онанинг кўнгли болада, боланинг кўнгли далада, деб. Ҳа, омон бўл, доғингни кўрмай.\n— Болам, келинжоним, — деб бўйнини чўзди Рухсат опа. — Сизларнинг дийдорларингни кўриб туришнинг ўзи менга овқат, болагинам… Ҳа, сизлар ҳали боланинг қадрини билмайсизлар. Қани, олаверинглар, иссиғида олинглар. Яна қовуриб келаман. Худога шукур, гўшт сероб, а, Ҳабибжон? — У кичкина ўғлига қаради, — худо умрини узоқ қилсин. Отанг омон бўлса, биз дард қолмаймиз. — У энди катта ўғлига қараб гапида давом этди: — Жўражон, менинг топадиганим чирт-пирт бўлиб йўқолиб кетади. Шу отагинанг топгани баракали…\n— Сиз қизларингизга жўнатинг, — деб тўнғиллади ҳамон кўзи уйқудан аримаган Ҳабиб, кейин жилмайиб турган акасига қаради. — Бу кишини биласизми? Худди ўғрига ўхшайдилар, отамдан бекитиб, опамларнинг уйига нарса юборадилар. Опамнинг кичкинасиям ўрганиб қолган, икки куннинг би-рида: «Салом, момажон!» деб кириб келаверади… Унақада пул чидайдими? — У дағал, узун қўлини узатиб, қовурдоқнинг ёғлиғидан олди, оғзига тиқиб юбориб, «уят бўлади», дегандай бош чайқаб турган онасига ўқрайди.\n— Э! — деб бақириб юборди Ҳабиб. — Уларнинг бизга нима фойдаси тегади? Ака, бир куни опам «эрим урди», деб йиғлаб келди. Бу киши дарров яланг оёқ бўлиб, йўлга тушдилар. Мен ҳам бордим нима гап экан деб. Бир вақт денг, бу киши куёвларига насиҳат қилаётса, опам эрининг ёнини олса бўладими… Нима кераги бор аралашишни? Отам минг марта айтади, бу киши қулоқ солмайди, одам ҳам шундай бўладими? Ё ёлғонми гапим! Айтинг, мана… ўқиган ўғлингизнинг олдида!\nУлар кийиниб пастга тушганда, Жўранинг ёшлик дўстлари — ўзидек лўппи, лекин бўйи паст, хушчақчақ милиционер Нодир ва редакция ходими — бурни узун, қорача Имом чорпоя ёнида биттадан устухонни кемириб туришар эди.\n— Омин! Ой бориб, омон келинглар. Мазза қилиб дам олинглар, лекин Хўжақўчқорнинг суви кўп бўлса, тушманглар. Хўпми, Жўражон? Келинжон, сиз, кўз-қулоқ бўлиб туринг. Мен у шаршарани биламан, тошдай келиб уради одамнинг елкасига. Хўпми… Айтмоқчи, сизларнинг хотинларинг ҳам боради-я?.. Ҳа-а, ҳа, уларнинг ҳам эси бор. Кечга қолманглар, тоғ совуқ бўлади, келинжон, тайинланг буларга. Булар ҳазил-ҳазил билан қоп кетаверадиям. Хўпми? Мен кечқурун попукли палов пишириб тураман. Виллис-а мошиналаринг?\n— Ана, дуоларимниям мазах қиляпти булар… Хўп, омин! — деб фотиҳа тортди Рухсат опа.\nТор кўчадан чиқаверишдаги маҳалла болалари тўп ўйнайдиган ерда артель раисининг «виллиси» орқасини ўгириб турар, шофери — Нодирнинг жияни кир дока латта билан унинг ёнверини артар эди.\n— Қайдам, болам…\nЖўра онасини машинада тиқилиб ўтиргандек тасаввур қилди: улар очилиб гаплашолмасликлари мумкин…\n— Майли, болам, майли… шунчаки айтдим-да, жоним! — деди, энди боласи, онамни оп кетолмадим, хафа бўлдилар, деб ачинишини гумон қилиб жилмайди. — Мени ўйлама, болам.\nМашина кетди, Рухсат опа хўшлашиб, яна насиҳат қилиб қолди, хомуш уйга қайтди. У ўзича ғамгин кулимсираб, бошини сарак-сарак қилар эди…\nРухсат опа ҳовуз бўйига келиб, бедапояда қуриган йўнғичқаларни ўроқ билан суриб, боғ қилаётган Ҳабибни кўрди. Она чорпоя суянчиғига суяниб, уни лоқайд кузатди… Ўзининг ёшлиги: комсомол ташкилотларини мустаҳкамлаш учун тоғ қишлоқларида отлиқ юрганлари, қулоқларни тугатишда фаол қатнашганларини эслади. Уруш йилидаги воқеалар — болалар уйи директори бўлгани ҳолда новвойга калава бериб, нон олганлари ёдига тушди… Яна Ҳабибга қаради.\nЖўраларнинг сафарга кетганини эслади ва енгил хўрсиниб: «Шунисигаям шукур, шу кунларга етказганига шукур… Шулар ўйнасин, шулар кулсин. Ахир: менинг умрим ҳам шуларни деб ўтди-да, дея ғурурланиб чорпоядан тушди.\n← Аввалги Аввалги Шукур Холмирзаев. Учинчи ҳамроҳ (ҳикоя)\nКейинги → Кейинги: Шукур Холмирзаев. Кулган билан кулдирган (ҳикоя)


Тест Флебоскор - ДЕТРАЛЕКС®\nҲар доим ҳам оёқлардаги оғирлик ҳисси — бу шунчаки чарчоқ эмас. Оёқлардаги оғриқ, оғирлик ҳислари ва шишлар вена томирлари касалликлари ривожланаётганлигидан дарак бериши мумкин.Ушбу муаммонинг юзага келиш хавфини қисқа сўровнома ёрдамида бир нечта оддий қадамлар орқали аниқлаш мумкин.\nФлебоскор (Phleboscore) Тести — вена томирлари касалликлари ривожланишининг эҳтимолий хавфини баҳолаш услуби. Тест ёрдамида сиз профилактика бўйича чораларни ўз вақтида кўришингиз ва эҳтимолий асоратларни олдини олишингиз мумкин.\nҚадам 1 / 9\nҚадам 2 / 9\n18 дан кичик\nҚачондан бери нофаол ҳаёт тарзи олиб борасиз?\nҚадам 3 / 9\nФаол ҳаёт тарзи олиб бораман\nВазнингиз ўзингиз хохлаганингиздан кўра юқорироқми?\nҚадам 4 / 9\nҳа, 1-5 кг\nҳа, 1-10 кг\nҳа, 10 кг дан ортиқ\nКун давомида сиз:\nҚадам 5 / 9\nКУНИГА 4 СОАТДАН\n4 - 8 СОАТ ЎТИРАСИЗ, ТИК ТУРАСИЗ\nКУНИГА 8 СОАТДАН\nКЎП ЎТИРАСИЗ, ТИК ТУРАСИЗ\nЁКИ ЮРАСИЗ, ЯНА МАШИНА,\nПОЕЗД ЁКИ САМОЛЕТДА\nЯқин қариндошларингиз (онангиз ёки отангизда) веналарнинг варикоз кенгайиши кузатилганми?\nҚадам 6 / 9\nота онамнинг бирида\nОТА ОНАМНИНГ ҲАР ИККИСИДА КУЗАТИЛГАН, УЛАРНИНГ БИРИДА АСОРАТЛАР БИЛАН (ТРОФИК ЯРА) КЕЧГАН\nКўп сайр қиласизми, сувда сузасизми, велосипедда сайр қиласизми, югурасизми ва/ёки спортзалга қатнайсизми?\nҚадам 7 / 9\n3 СОАТДАН КЎП\n3 СОАТДАН КАМ\nҚачонлардир оёқларингизда оғирлик ҳиссини сезганмисиз?\nҚадам 8 / 9\nБАЪЗАН БЎЛИБ ТУРАДИ\nТЕЗ ТЕЗ КУЗАТИЛАДИ\nДЕЯРЛИ ҲАР ДОИМ (ДОИМИЙ ОҒРИҚ)\nҚадам 9 / 9\nФАҚАТ ИССИҚ ВАҚТЛАРДА\nЁКИ САМОЛЕТ, МАШИНА ЁКИ\nҲА, ДЕЯРЛИ ҲАР КУНИ,\nЛЕКИН ФАҚАТ КЕЧҚУРУН\nҲА, ҲАР КУНИ,


"Шахтёр" "Манчестер Сити" кўзлаётган футболчини ўз томонига оғдириб олмоқчи\n31 декабрь, 2018, 23:30\nТеглар:Шахтёр | Манчестер Сити\nУ қайси жамоага ўтади?\nДонецкнинг "Шахтёр" клуби "Бенфика" ярим ҳимоячиси Тьягу Данташга жиддий қизиқиш билдира бошлади. Бу ҳақда A Bola нашри хабар бермоқда.\nЮқоридаги манбаага кўра “кончилар” яна 1,5 йилдан сўнг шартномаси якунланадиган 17 ёшли португалиялик иқтидор эгасини ўз томонига оғдириб олмоқчи. Чунки, унинг учун шунингдек “Манчестер Сити” ҳам кураш олиб бормоқда.\nМаълумот учун, Данташ ҳозирча “Бенфика”нинг асосий жамоасида бирорта ҳам ўйинда майдонга тушмаган. У жорий мавсум ёшлар жамоасида 18та ўйинда майдонга тушиб, ўз ҳисобига 3та гол ёздириб қўйишга эришди.\n"Арсенал" ва "Шахтёр" ўзаро музокара ўтказишмоқда!\n"Аталанта" ЕЧЛ гуруҳ босқичида 3 марта мағлубиятга учраб плей-оффга йўл олган илк жамоа\n"Шахтёр"ни ўз уйида мағлуб этган "Аталанта" кейинги босқичда. "Манчестер Сити"дан голлар шоуси


Нима учун болаларнинг овқатни тўкиб ейишларига халақит бермаслигингиз керак? - Maslahatim.uz\nНотаниш йўловчи машиналар ойнасини тозалаб пул топадиган боланинг орзусини амалга...\nмуаллиф Karimov G'iyos\nЎзингиз ва атрофдагилар ҳақидаги фикрларингизни ўзгартириб юборадиган 15 та психологик...\nмуаллиф Hilolaxon Mirzayeva\nНима учун болаларнинг овқатни тўкиб ейишларига халақит бермаслигингиз керак?\nДаун синдромли ота ўғлини шифокор қилиб улғайтирди ва...\n«Ҳалол логотипи сабабли мижозлар маҳсулотга ишонч билдирадилар»: Индонезияда...\nЎзбек тилига аниқ таржимаси йўқ бўлган инглизча сўзлар\nSMM менежерлари нима учун Instagram’да чат-ботлар яратишни ўрганиши...\nНотаниш йўловчи машиналар ойнасини тозалаб пул топадиган боланинг...\nНима учун болаларнинг овқатни тўкиб ейишларига халақит бермаслигингиз...\nЎзингиз ва атрофдагилар ҳақидаги фикрларингизни ўзгартириб юборадиган 15...\n1 ой аввал 1 ой аввал\nмуаллиф Hilolaxon Mirzayeva 1 ой аввал 1 ой аввал\nЮзига овқат қолдиқлари ёпишган болаларнинг суратлари сизга ёқимтойдек туйилиши мумкин, аммо ота-оналар буни тозалаш машаққатини яхшигина ҳис қилишади. Полдаги абстракт ижод маҳсулини эслатувчи шўрва қолдиқлари ёки атрофга сочилган таом бўлаклари – катталарнинг ғазабини қўзғайдиган доимий такрорланувчи ҳолатлардир. Аммо, тадқиқотларнинг кўрсатишича, айнан шу жараёнлар боланинг ривожланишига ёрдам беради ва бундай тартибсизликни оддий қабул қилган маъқул.\nБиз мутахассисларнинг фикрларини ўрганиб чиққан ҳолда, болаларнинг овқатланиш вақтидаги тартибсизликларига халақит бермаслик учун 4 та сабабни аниқладик. Шунингдек, бундай пайтларда асабларингизни тинчлантиришга ёрдам берадиган маслаҳатларни ҳам тайёрлаб қўйдик.\nТўзитиб овқатланиш болаларнинг овқатга инжиқ бўлмасликларига ёрдам беради\nBLASTOISEALWAYS / REDDIT\nБуюк Британия тадқиқотчилар гуруҳи 2-5 ёш оралиғидаги 70 нафар болалар ўртасида тажриба ўтказишди. Улар косадаги овқат ичига аскар ўйинчоқни яшириб қўйишди ва болалардан таом ичидаги ўйинчоқни топишларини сўрашди. Шунингдек, болаларнинг ота-оналаридан уларнинг одатий овқатланиш меъёрлари ҳақида ҳам суриштиришди.\nШу маълум бўлдики, тажриба давомида қўллари билан овқатни титиб ўйнаган болаларда неофобия – янгича таомларни татиб кўришни истамаслик ҳолати кам учрар экан.\nАгар болангиз бошдан оёқ овқат қолдиқларини сочиб юборган бўлса, жаҳлингиз чиқмасин. Бу унга янгиликларни синаб кўришда қўрқувни енгишга ёрдам беради.\nБу боланинг мияси ривожланишига ва янги сўзларни эртароқ ўрганиб олишига ёрдам беради\nТадқиқотлардан бири овқатланиш стулчасида ўтириб, таомни ўйнаб еган болалар овқат ва қайишқоқ нарсалар ҳақида эртароқ тушунчага эга бўлишганини аниқлаган эди.\nОлимлар, шунингдек, визуал аломатлар ноаниқ бўлгани сабабли, овқатни қўл билан ушлаб кўриш кўпроқ маълумотга эга бўлишга ёрдам беради, деган хулосага ҳам келишган.\nКичик иштирокчилар моддаларни уларнинг номи билан қиёслай олишган, бу эса улар таом борасидаги билимларни тил кўникмаларини оширишда қўлланилишини англатади.\nБу худди сенсорли ўйинларга ўхшайди ва бу боланинг моторикаси учун фойдали\nИдишларни тутиш ва ҳаракатлантиришни ўрганаётган гўдак ҳамма жойни тўзитиб юбориши мумкин. Аммо, бу тартибсизлик орқали унинг кўникмалари ривожланади.\nУларнинг нафақат қоринчалари, балки миялари ҳам озиқланади. Масалан, улар нарсаларни қўйиб юборса тушиб кетишини, отганда эса учишини, таомни ғижимласа шакли ўзгаришини билиб олади.\nМутахассислар фикрига кўра, болалар атрофдаги оламни билишга иштиёқ ва тактил сезгиси сабабли нарсаларга тегинишни исташади. Овқатни ўйнашда эса улар лаблар, бармоқ учлари ва тил каби тананинг энг сезувчан қисмларини ишлатишади.\nБолалар учун ҳар хил масса ва иссиқликдаги овқатларни ўрганиш қанчалик қизиқ туйилишини бир тасаввур қилиб кўринг-а.\nБолалар мустақилликка ўргана боришади, шунинг учун ҳам овқатни ўзлари тинтиб чиқишларига қўйиб беринг\nБир гуруҳ тадқиқотчилар болаларнинг ўйин паттернларини аниқлаш учун тажрибалар олиб боришган. Улар болаларга машина бериб, у қандай ишлашини аниқлашни айтишган.\nМаълум бўлишича, болалар – аслида кичик олимлар. Улар атрофларидаги маълумотларни ўрганишади ва бир қанча гипотезаларни синаб, улардан қай бири самарали эканлигини аниқлашади.\nГуруҳ бу ўйин одатийларидан фарқли ўлароқ, болаларни кўпроқ фикрлашга ундаганини таъкидлади. Шундай экан, балки болаларга овқат устида тажриба ўтказишларига қўйиб бериш ҳар қанақасига яхши фикрдир.\nТозалаш осон иш эмас, шу сабабли тартибсизликни бироз камайтириш учун бир нечта маслаҳатлар тақдим этмоқчимиз:\nҚўлга осон кирадиган таомларни кўпроқ беринг.\nБундай овқатларни йиғиштириб олиш ҳам осонроқ, масалан, қуймоқлар ва мевалар. Қуюқроқ сули ёрмаси ҳам қошиқдан тўкилиб кетавермайди.\nПолга шолча ёки газета ёйиб қўйинг.\nТозалашга осон стуллардан фойдаланинг.\nМахсус воситалардан фойдаланинг.\nМасалан, силикондан тайёрланган махсус тутқичга эга ошхўраклар ва тагликка маҳкамланган косачалар овқат пастга тўкилиб кетишининг олдини олади.\nФарзандингизнинг овқатланиш одатларига сиз қандай қарайсиз? Овқатни ўйнашига рухсат берасизми?\nАгар сиз ҳам фарзандингизнинг қизиқарли фотосуратлари сайтимизда кўрсатилишини истасангиз, уларни ҳозироқ бизга жўнатинг. Биз сизни кутамиз!\nМақола ёқдими? Дўстларингиз билан улашинг!\nТаржимон (Ўзбек, рус ва инглиз). CMM Копирайтер.\nШунингдек, булар ҳам қизиқ\nДаун синдромли ота ўғлини шифокор қилиб улғайтирди ва севги ҳамма нарсага қодирлигини исботлади\n«Ҳалол логотипи сабабли мижозлар маҳсулотга ишонч билдирадилар»: Индонезияда ислом банки қандай ишлайди\nSMM менежерлари нима учун Instagram’да чат-ботлар яратишни ўрганиши кераклиги тўғрисида 7 сабаб\nНотаниш йўловчи машиналар ойнасини тозалаб пул топадиган боланинг орзусини амалга оширди\nЎзингиз ва атрофдагилар ҳақидаги фикрларингизни ўзгартириб юборадиган 15 та психологик китоб\n© 2022 Maslahatim.uz Барча ҳуқуқлар қонун орқали химоя қилинган.\n© 2022 Maslahatim.uz Барча ҳуқуқлар қонун орқали химоя қилинган


Главная > Ислом Каримов ҳақида асарлар > Наср > Синфдош хотираларидан\nУрушдан кейинги йиллар ниҳоятда оғир келди. Ота-оналарнинг насл-насаби, иш жойи, оиланинг моддий аҳволидан қатъи назар, барчамиз тенг бўлиб, ён-атрофдагиларга дўстона муносабатда эдик.\n1990-йилларнинг бошида содир бўлган бир воқеа ҳеч эсимдан чиқмайди. Сиёб бозори. Иккита зилдек сумкани кўтарганча бозордан чиқиб кетаётган эдим. Бир пайт Россия Президенти Борис Ельцинни кузатиб келаётган Ислом Каримовга кўзим тушди. Бу пайтга келиб Ислом Каримов Ўзбекистон раҳбари эди. У мени кўрдию истиқболимга юра бошлади. Кутилмаган бу ҳолдан каловланиб, унинг саломига алик олиш ҳам хаёлимдан кўтарилибди. Ёр-биродарларга, хусусан, менга бўлган бундай дўстона муносабатни ҳеч қачон унутмайман.\nИслом Каримовнинг синфдоши


Саакашвили: мен ярим йилга етадиган жамғариб қўйган пулимга яшамоқдаман\n22:20 / 08.11.2015\nГрузиянинг собиқ президенти, ҳозирда Украинанинг Одесса вилояти губернатори Михаил Саакашвили АҚШда Янги етакчилик халқаро институтидаги фаолияти даврида жамғариб қўйган пулларига яшаётганини айтди. У ерда Саакашвилининг бир йиллик маоши 200 минг долларни ташкил қилган.\n“Мен ўзимнинг жамғариб қўйган пулларимга яшамоқдаман. Менинг АҚШда ўз институтим – янги етакчилик институтим бор, у ерда мен йилига 200 минг доллар маош олганман. Мен бу ерга келганимда, бу маошни олишда давом этишни жуда истагандим, бироқ менга бунинг иложи йўқлигини айтишди”, деб айтди Саакашвили “Украина 112” телеканалида “Люди.Hard Talk” ток-шоусида.\nСаакашвили йиғиб қўйган пулларига яна ярим йил яшай олишини айтган, бундай кейин эса пуллар тугайди.\nМаълумот учун, Саакашвили 2015 йил майда АҚШдаги Янги етакчилик халқаро институтида ишлаган. У бу ҳақда фейсбукда маълум қилган ҳамда шу тариқа ўзига тўқлигини, губернатор лавозимини пул ишлаш учун эмас, балки халққа хизмат қилишга эгаллаганини исботлашга қарор қилган.


Ўзбекистон 5 миллион долларга қайта қураётган Ўш ўзбек театридан фоторепортаж\n26 январ 2022, Тошкент вақти: 22:40\nЗаҳириддин Муҳаммад Бобур номидаги Ўш давлат академик драма театрида таъмир ишлари шу йил 13 сентябрда бошланган. Марказий Осиёдаги энг кекса театрлардан бири сифатида жорий йилда 104 мавсумини очган театрни таъмирлаш учун Ўзбекистон ҳукумати 5 миллион доллар ажратган эди. Қайта қуриш ишларини Ўзбекистондаги “ТРЕСТ 12” хиссадорлик жамияти бош пудратчи сифатида, 50-қурилиш бошқармасининг икки биргадаси эса субпудратчи сифатида олиб бормоқда.\nҚурилиш ишларига жами 70 нафарга яқин қурувчи, тўрт нафар қоровул, икки нафар техник инженер ва ошпаз жалб қилинган. Бундан ташқари бешта техника ишламоқда.\nАйтиш жоизки, таъмир ишлари бошланган сентябрь ойи ўрталарида Ўш шаҳар мэрияси таъмирлаш ишларининг умумий қиймати 5 миллион долларга баҳоланаётгани, театрда қайта қуриш ишлари, режага мувофиқ, кейинги йил бошларида якунланиши кутилаётганини маълум қилганди.\nЎзбекистон 5 миллион долларга қайта қураётган Ўш ўзбек театридан репортаж\nЗаҳирриддин Муҳаммад Бобур номидаги Ўш давлат академик драма театрида таъмир ишлари шу йил 13 сентябрда бошланга. Марказий Осиёдаги энг кекса театрлардан бири сифатида жорий йилда 104 мавсумини очган театрни таъмирлаш учун Ўзбекистон ҳукумати 5 миллион доллар ажратган эди. Қайта қуриш ишларини Ўзбекистондаги “ТРЕСТ 12” хиссадорлик жамияти бош пудратчи сифатида, 50-Қурилиш бошқармасининг икки биргадаси эса субпудратчи сифатида олиб бормоқда.\nҚурувчиларга кўра, ҳозир қурилиш материалларининг “Дўстлик” чегараси қирғиз томонидан ўтишида қийинчиликлар бўлмоқда. Навбат катта бўлгани учун қурилиш материаллари деярли бир сутка навбат кутиб чегарада қолиб кетаяпти.\nБундан ташқари, чегарадан ўтаётганида топширилувчи ПЦР тест учун усталар ўз ёнидан пул тўлаётгани уларга оғирлик қилаяпти. Ҳар бир уста 25 кунда бир марта Ўзбекистонга - уйига бориб келади ва Ўзбекистон ҳамда Қирғизистонга ПЦР тест топшириш учун 130 минг сўмдан тўламоқда.\nАввалроқ Озодлик 4 сентябрь куни Қашқадарё вилоят мусиқали драма театри биносининг “капитал таъмирдан сўнг” очилиш маросими бўлиб ўтгани ҳақида хабар қилган. Айрим нашрлар мазкур таъмирга 10 миллиард сўмга яқин пул сарфлангани, бошқалари эса, вилоят ҳокимлигидан олинган маълумотга таянган ҳолда, 17 миллиард сўм харжланганини ёзиб чиқишган.\nЎшда Абдулла Орипов таваллудининг 80 йиллиги нишонланди.\nЎшда Алишер Навоий таваллудининг 579 йиллиги нишонланди\nШоира Орипова: “Энг яқин 17 нафар дўсти” отамнинг отилишини талаб қилган эди\nЎшда Навоийнинг 580 йиллиги нишонланди (ФОТОГАЛЕРЕЯ)


Ўзбекистонда 17—18 октябрь кунлари қор ёғиши кутилмоқда | Мулоҳаза қила оладиганлар учун.\n17—18 октябрь кунлари Ўзбекистон бўйлаб ёмғир ёғиши, 18 октябрь куни баъзи жойларда ёғингарчилик кучайиши кутилмоқда. Бу ҳақда «Ўзгидромет» маркази хабар бермоқда.\nХабар беришларича, 17 октябрь оқшомида Қорақалпоғистон Республикаси ва Хоразм вилоятида, 18 октябрь оқшомида эса Ўзбекистоннинг бошқа алоҳида жойларида ёмғир қорга айланиши мумкин.\nМақола 1 130 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


Главная страница Satira - Молия вазирлиги Ўзбекистондаги 10 та энг йирик солиқ тўловчини эьлон қилди\nМолия вазирлиги Ўзбекистондаги 10 та энг йирик солиқ тўловчини эьлон қилди\nМолия вазирлиги "Фуқаролар учун бюджет 2022" лойиҳасини тақдим этди. Унда Ўзбекистондаги 10 та энг йирик солиқ тўловчи келтирилган.\nҚайд этилишича, бюджет даромадлари кўп жиҳатдан йирик солиқ тўловчи корхоналар иқтисодий ҳолатига боғлиқ бўлади. Қуйидаги компаниялар 2022 йилда давлат бюджети тушумларининг 36,4 фоизини таъминлаши кутилмоқда:\n"Навоий кон-металлургия комбинати" — 17,82 фоиз;\n"Олмалиқ кон-металлургия комбинати" — 9,4 фоиз;\n"Ўзтрансгаз"— 1,89 фоиз;\n"Ўзбекнефтгаз" — 1,7 фоиз;\nУзбат — 1,5;\n"Ҳудудгазтаъминот" — 1,26 фоиз:\nUz-Kor Gas Chemical — 0,78 фоиз;\n"Ўзбекистон металлургия комбинати" — 0,76 фоиз;\nUzAuto Motors — 0,73 фоиз;\n"Бухоро нефтни қайта ишлаш заводи" — 0,6 фоиз.\nSpot’нинг қайд этишича, аввалги йил билан солиштирганда йирик солиқ тўловчиларнинг солиқ тушумларидаги улуши камайди. Таққослаш учун, 2020 йилда 10 та энг йирик солиқ тўловчи 2021 йилги давлат бюджети тушумларининг 47,3 фоизини таъминлаши прогноз қилинган.\nАксарият компаниялар улуши ҳам камайган. Хусусан, "Навоий кон-металлургия комбинати" улуши 2,28 фоизга, "Ўзбекнефтгаз"ники уч баравар, UzAuto Motors’ники икки баравар камайган. Йирик солиқ тўловчи топ-10 талигидан "Лукойл", "Ўзбекэнерго", Beeline ва Ucell ўрин олмаган.\nБошқа томондан, "Олмалиқ кон-металлургия комбинати", "Ўзбекистон металлургия комбинати" ва Uz-Kor Gas Chemical улуши ортган. Шунингдек, рўйхатда ўтган йили ҳатто энг йирик 20 та солиқ тўловчилар қаторидан ўрин олмаган "Бухоро нефтни қайта ишлаш заводи" жой олди.\nO‘zbek-xitoy vaktsinasining kuchaytirilgan dozasi “omikron”dan to‘liq himoya qilishi aytildi


Салбий стресс: қандай қилиб унинг олдини олиш мумкин? | Qalampir.uz\nСалбий стресс: қандай қилиб унинг олдини олиш мумкин?\nСаломатлик\t03 Ноябрь 15:48 4721\nИнтернетдаги маълумотларга кўра, йилига икки марта Стрессдан хабардорлик куни нишонланади. Бир қатор манбалар бу сана сифатида 16 апрелни, бошқалари эса ноябрь ойининг биринчи чоршанбасини кўрсатади.\nКуз фаслидаги ушбу сана 1973 йилда ташкил этилган Британия хайрия ташкилоти — Халқаро стрессни бошқариш ассоциацияси билан боғлиқ. Ўша пайтда стресснинг нафақат инсоннинг шахсий ҳаётига, балки унинг самарадорлигига ҳам салбий таъсири аниқ бўлган.\nШу муносабат билан ассоциация ташкилотчилари стрессни бошқариш, инсонда стресснинг асосий сабаблари бўлган омилларни ўрганиш, стресс юкининг жисмоний ва психоэмоционал ҳолатига оқибатларини аниқлаш соҳасида ўз фаолиятини бошлаган. Ишда тиббиётнинг кўплаб тегишли соҳалари мутахассислари иштирок этди: психологлар, логопедлар, физиотерапевтлар, терапевтлар, невропатологлар ва бошқалар.\nТашкилот мутахассислари томонидан таклиф этилаётган тренинглар, малака ошириш курслари каби усуллар нафақат алоҳида фуқаролар, балки ишлаб чиқариш ва бизнесда ҳам оммалаша бошлади.\nСтресс — бу инсон танасининг турли хил ташқи омиллар (жисмоний, ақлий, ҳиссий) таъсирига реакцияси. Аммо стресс шунчаки реакция эмас.\nБу одамнинг асаб тизимида тезлаштирилган ва кучайган мобилизация жараёнлари билан бирга келадиган носпецифик мослашувдир.\nСтресс ҳам ижобий, ҳам салбий бўлиши мумкин. Кўпинча гап унинг иккинчиси ҳақида кетади. Кутилмаган ва жуда ҳиссий жиҳатдан ёрқин ва ижобий омилларни ифодалаши мумкин бўлган ҳамда инсоннинг кучини сафарбар қилишга ҳисса қўшадиган биринчисидан фарқли ўлароқ, иккинчи тур қайғу, бефарқлик, умидсизлик, чарчоқ, депрессия келтириб чиқаради, одамнинг соғлиғига путур етказади.\nУзоқ муддатли стресс кўплаб касалликларнинг бошланиши ёки кучайишига сабаб бўлади. Стрессга чидамлилик соғлом турмуш тарзи орқали таъминланади.\nСтрессни бошқариш бўйича мутахассислар очиқ ҳавода дам олиш ва тоза ҳавога устунлик беришни, иш вақтини ва ҳаёт ритмини тўғри шакллантиришни, танага дам олиш ва ухлаш учун етарли вақт беришни, соғлом, хилма-хил озиқ-овқат ва мувозанатли овқатланишни афзал кўришни тавсия қилади.\nШуни ҳам унутмаслик керакки, стрессли юклардан бутунлай қочишнинг иложи йўқ! Шунинг учун уларга тайёр бўлиш керак, кундалик ташвишлар ва атрофдаги воқеликдан “зарба” олишга қодир бўлиш керак.\n02 Декабрь 14:45 64787\n03 Декабрь 14:30 53619\n02 Декабрь 20:14 40828\n03 Декабрь 15:41 37505\n03 Декабрь 20:24 30821


Олимлар Калифорния яқин ойларда ер билан яксон бўлишини башорат қилишди… - 22 Октября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Октябрь » 22 » Олимлар Калифорния яқин ойларда ер билан яксон бўлишини башорат қилишди…\nБерклидаги Калифорния университети сейсмология лабораторияси олимлари яқин ойлар ичида бу ҳудудда магнитуда кучи 6, 7 ва ундан юқори зилзила содир бўлиши кутилаётганини башорат қилишди. Лекин ер силкиниши айнан қачон содир бўлиши ҳақида аниқ маълумот берилмаган.\nОлимларнинг гапига кўра, зилзила Калифорнияни вайронага айлантиради. Ер силкиниши аҳоли зич яшайдиган ҳудудда юз бериши сабабли қурбонлар сони максимум даражада бўлиши мумкин.\nШу йил июл ойида Калифорнияда юз берган ер силкиниши ер остидаги тектоник плиталар сезиларли тарзда ўрнидан қўзғалишини келтириб чиқарган. Айнан ўша плиткалар кучли зилзилага асосий сабабчи бўлади.


Туркий кенгашга аъзо давлатлар ишбилармонлари иштирокида бизнес форум бўлиб ўтди\n14:48 / 15.10.2019\nБугун, 15 октябрь куни Боку шаҳрида Туркий тилли мамлакатлар ҳамкорлик кенгашининг VII саммити доирасида Кенгашга аъзо давлатларнинг ишбилармон доира вакиллари иштирокида бизнес форум бўлиб ўтди. Бу ҳақда Инвестициялар ва ташқи савдо вазирлиги матбуот хизмати хабар берди.\nБизнес форумда Туркия, Озарбайжон, Қозоғистон, Қирғизистон ва бошқа давлатларнинг 600 нафардан ортиқ тадбиркорлари ва инвесторлари иштирок этди.\nТадбир давомида вазирлар ва савдо-саноат бирлашмалари раҳбарлари, шу жумладан, Ўзбекистон Инвестициялар ва ташқи савдо вазири Кенгаш давлатлари билан ўзаро савдо ҳамда иқтисодий ҳамкорликнинг устивор йўналишлари бўйича маъруза қилди.\nУчинчи давлатлар бозорига чиқиш истиқболи билан юқори технологияли қўшма лойиҳаларни амалга оширишга мўлжалланган инвестициявий ҳамкорлик соҳасига катта урғу берилди.\nТранспорт ва логистика соҳасида давлатлараро мустаҳкам ҳамкорликнинг долзарблиги алоҳида айтиб ўтилди. Бу ўз навбатида ўзаро савдо ва сайёҳлар оқимини жадаллаштиришга сезиларли даражада ҳисса қўшади.\nШунингдек, форум доирасида тадбиркорларнинг B2B форматидаги сессиялари ва манзилли учрашувлари ташкил этилди. Бу Кенгашга аъзо давлатлар вакилларига қўшма ташаббусларни амалга ошириш учун бизнес ғоя алмашиш ва алоқа ўрнатиш имконини беради.\nШунингдек, Кенгашга аъзо давлатларнинг Савдо-саноат палаталари ҳамда бизнес бирлашмалари ўртасида ўзаро ҳамкорликни мустаҳкамловчи қатор ҳужжатлар имзоланди.\nЭслатиб ўтамиз, аввалроқ Ўзбекистон Туркий кенгаш доирасида қайси соҳаларда ҳамкорликдан манфаатдор экани маълум қилинганди.\n01:11 / 16.10.2019\n08:29 / 15.10.2019\nЎзбекистон Туркий кенгаш доирасида қайси соҳаларда ҳамкорликдан манфаатдор экани маълум қилинди